text:
INAMA ZIGENEWE UMURYANGO | KURERA ABANA
Mu gihe umwana wawe agutengushye
Hari abakiri bato barenga ku mategeko y’ababyeyi babo bagataha batinze. Abandi bo babeshya ababyeyi babo cyangwa bakabatoroka bakisangira inshuti zabo. None se wakora iki mu gihe umwana wawe arenze ku mabwiriza wamuhaye?
Ese umwana wange ni ikigomeke?
Si ko bimeze byanze bikunze. Bibiliya igira iti: “Ubupfapfa buhambiriwe ku mutima w’umwana;” kandi koko abana bageze mu gihe cy’amabyiruka bagaragaza ko ibyo ari ukuri (Imigani 22:15). Dogiteri Laurence Steinberg yaranditse ati: “Hari igihe abakiri bato bafata imyanzuro bahubutse kandi itarangwa n’ubwenge. Ubwo rero jya witega ko bazajya bakora amakosa.” a
Nakora iki mu gihe umwana wange antengushye?
Ntukihutire kuvuga ko umwana wawe agusuzugura yabigambiriye. Hari ubushakashatsi bwagaragaje ko abakiri bato bahangayikishwa cyane n’uko ababyeyi babo bababona, nubwo bigira nk’aho nta cyo bibabwiye. Nubwo umwana wawe atabikwereka, ababazwa n’amakosa ye kandi akababazwa n’uko yagutengushye.
Ni nde wabiteye?
Ese ni inshuti ze? Bibiliya igira iti: “Kwifatanya n’ababi byonona imyifatire myiza” (1 Abakorinto 15:33). Abakiri bato bakunda kwigana ibyo inshuti zabo zikora. Nanone ibyo babona ku mbuga nkoranyambaga no mu matangazo yo kwamamaza bibagiraho ingaruka. Ikindi kandi abakiri bato bafata imyanzuro mibi kuko baba bataraba inararibonye. Ubwo rero, baba bagomba gutozwa kwirengera ingaruka z’amakosa yabo. Ibyo bizatuma bafata imyanzuro myiza igihe bazaba bamaze kuba bakuru.
Ese ni nge wabiteye? Ushobora kwibaza uti: “Ese kumushyiriraho amategeko atagoragozwa si byo byatumye yigomeka?” Hari n’igihe ushobora kwibaza niba byaratewe n’uko wakabije kumuha umudendezo. Aho kwibaza uruhare wabigizemo, jya wibaza icyo wakora ngo ukemure icyo kibazo.
Nafasha nte umwana wange?
Jya umenya kwifata. Iyo umwana wawe yakosheje aba yiteze ko uri bumurakarire. Jya ukora ibinyuranye n’ibyo yari yiteze. Uge uganira na we utuje, umubaze icyabimuteye. Ese yabitewe n’amatsiko? Ese yumvaga yabuze icyo akora? Ese yumvaga afite irungu? Ese yumvaga akeneye inshuti? Nubwo ibyo byose atari urwitwazo rwo gukora ibibi, bishobora kugufasha wowe n’umwana wawe, mukamenya icyamuteye gukora iryo kosa.
Ihame rya Bibiliya: ‘Ujye wihutira kumva ariko utinde kuvuga, kandi utinde kurakara.’—Yakobo 1:19.
Jya ufasha umwana wawe gutekereza ku byo yakoze. Mubaze uti: “Ni irihe somo wavanye ku byo wakoze? Ubutaha nuhura n’ikibazo nk’iki uzabyitwaramo ute?” Ibibazo nk’ibyo bishobora gufasha umwana wawe, bikamutoza gutekereza mbere yo gufata imyanzuro.
Ihame rya Bibiliya: “Ucyahe, uhane, utange inama, ufite kwihangana kose n’ubuhanga bwose bwo kwigisha.”—2 Timoteyo 4:2.
Jya umufasha kubona ko ibyo akora bigira ingaruka. Jya umuha igihano gihuje n’ikosa yakoze. Ibyo bimufasha kwisubiraho. Urugero, niba umwana wawe yasohokanye n’inshuti ze utamuhaye uruhushya, uzamare igihe runaka utongeye kumuha uruhushya.
Ihame rya Bibiliya: ‘Ibyo umuntu abiba ni na byo azasarura.’—Abagalatiya 6:7.
Jya wongera kumugirira ikizere. Birumvikana ko utazahita ukimugirira ako kanya. Icyakora umwana wawe yagombye kubona ko wifuza kongera kumugirira ikizere. Iyo yumva waramutakarije ikizere burundu, acika intege.
Ihame rya Bibiliya: “Ntimukarakaze abana banyu kugira ngo batazinukwa.”—Abakolosayi 3:21.
a Byavuye mu gitabo You and Your Adolescent.


c: text/html

text:
Amahirwe abantu bagira ni uko badafata ibintu kimwe.Hari ababerwa no gukuririza inkuru, hakaba n’abakunda byacitse.Hari abareba ntibabone,hakaba n’ababibona bakarenzaho uruho.
Nguko uko ibibazo bikomera cyangwa bikaburirwa umuti kandi ibisubizo bitabuze.Uti, « None hakorwa iki? » Ibaze nawe bikubayeho kuri ubu buryo kandi ari incuti yawe ibikuzanyeho.
Reka ntibishoboka!Ahaaa… Umuntu yaturutse muri Nyaruguru ajya kwa mugenzi we i Nyagatare kumutekerereza ibyago byateye mu Karere k’iwabo.Nk’uwisanga ati, »Rwose ibintu byaracitse,abantu barapfa umusubizo »
Nyir’urugo, ati « None se ngire nte? » Ahita yungamo ati « Mwebwe mwari gupfa kudoda ibyacitse,mukareka abantu bakipfira…Areba hejuru mu kirere,arongera ati « N’inzovu zirapfa nkanswe udusimba!Muyobewe se ko ufite ibintu atabura abantu?! »
Uwibwiraga ko aganyira incuti ataha yumiwe.Ageze ku irembo atangira kwivugisha ngo nta by’iki gihe…Na hano ijuru si ryeru.Bitewe n’uko bwari bwije, yifatirwa Coaster.Bamubajije ikarita arayibura,bati « dore Twegerane aho ziriiii…Nyaruka bwangu »
Yagiye shishi itabona,agerayo ari intere,mbese nk’umupfu usanze abandi.Na byo birababaje.
By Karwera Agnes/Remera

robotstxt: allowed

filter: keep


text:
Welcome again.
Mugace kambere twarebeye hamwe ibyerekeye file systems,CD command cyangwa change directory command nibindi byerekeye inux .mugace kakabiri ho twarebeye hamwe uburyo wabonamo icyo wifuza.
Muri akagace rero ho turarebera hamwe ibi bikurikira
1.uburyo ushobora gukora file(create files)
2.uburyo wakora directory(create directory)
3.uburyo wahanagura file(remove or delete file)
4.uburyo wakora copy ya file (Making Copy)
5.uburyo wakwita file izina (renaming file)
6.Uburyo wahanagura directory cyangwa wasiba directory(Deleting Directory)
Reka dutangire !!!!!
1.Creating File
1.Nano
Hari uburyo bwinshi wakoresha ushaka gukora file muri linux ariko hano turarebera hamwe uburyo bubiri bukunzwe gukoreshwa .
[1]: Hari uburyo bwogukoresha nano akenshi nano iza itari muri linux zimwe na zimwe bikaba byagusabako umanza kuyishyira(install) muri linux operating system yawe ariko kubakoresha operating system ya Kali yo iza irimo ntakibazo.kubari gukoresha kari linux fungura terminal yawe ubundi wandike nano ukurikizeho izina ushaka kwita iyo file yawe harahita hafunguka window ushobora kwandikamo ubundi wandikemo ibyo ushaka kugira ubashe kubika ibyo wanditse urakanda ctrl+x baragusaba kwemeza ibyo wakoze ubundi ukande y kuri keyboard yawe ubundi ukande Enter kugira wemeze ibyo wakoze file ibe irakozwe ako kanya .
Kugira urebeko file wakoze andika muri terminal command ikurikira
[*]: ls iyi command ya ls ikora list yibintu byose biri muri directory (Folder) urimo. ushobora kubona ibisa nifoto ikurikira
[2]: Uburyo bwakabiri nubwo gukoresha command ya vi, uko ikoreshwa:
[=>]: vi linuxforhackerpart3.vi.txt
fungura teminal yawe andika izi vi ukurikizeho izina ushaka kwita file yawe nurangiza ukande Enter kuri keyboard yawe harahita hafunguka window ushobora kwandikamo kandi i Ubundi wandike ibyo ushaka muri iyo file nurangiza ukande esc key kuri keyboard yawe kugira urekere kwandika koresha andika ibi bikurikira kugira ubashe gusavinga ibyo wanditse unafunge iyo window :wq , kanda ls urebeko iyo file yabashije kuba yakorwa.
Ubwo nibwo buryo bubiri ushobora kwifashisha mugihe ushaka kuba wakora file runaka ukoreshe commands
[=>]: koresha cat ukurikizeho izina rya file wakoze kugira urebeko ibyo wabashije kwandika byakunze .
urugero: cat linuxforhackerpart3.txt uraza kubona amagambo yose wanditse muri file wakoze
Ubu nibwo buryo nahisemo kubagezaho wakwifashisha ukaba wakora file runaka.
2. Creating Directory
Muri linux commmand idufasha kuba twakora directory (Folder) ni mkdir.
Uko ikoreshwa fungura teminal yawe andika mkdir ukurikizeho izina ushaka kwita folder yawe ubundi ukande Enter kuri keyboard yawe, kanda ls urebeko yakozwe.
urugero: mkdir newdirectory
Urebye kuri iyi foto urabonako directory yitwa newdirectory yamaze kuba yakorwa ,ushaka kuyinjiramo wakoresha cd newdirectory ukaba wayinjiramo ugakoreramo ibindi ushaka nkokuba wakoreramo andi ma file nibindi.
3.Delete File (uburyo wahanagura file runaka udashaka)
Guhanagura file nibyo bintu byoroha muri linux bikora hifashishijwe rm command.
Uko Ikoreshwa: wandika rm command ugakurikizaho izina rya file ushaka guhanagura .
Hano ndakoresha iyi command ya rm nsiba file twakoze mbere ifite izina rya linuxforhackerpart3.txt nindangiza ndakoresha command ya ls kugira ndebeko ya file yasibwe.
urugero: rm linuxforhackerpart3.txt
ureye kuri iyi photo urabonako file yitwa linuxforhackerpart3.txt yavuyemo
4. Copying File (Uburyo ushobora gukora copy ya file runaka)
Iyo ushaka gukora copy ya file runaka muri inux ukoresha cp command icyo iyi command idufasha ituma tubasha gukora copy ya file runaka tuyijyana muyindi directory tugasiga file yindi muri directory yayo.
Nimba nshaka gukora copy ya file yanjye yitwa linuxforhackerpart3.vi.txt nkakora coy yayo muri directory twakoze yitwa newdirectory ndakoresha command ya cp nkurikizeho izina rya file nshaka gukorera copy nindangiza nkurikizeho directory nshakako ijyamo.
Urugero: cp linuxforhackerpart3.vi.txt newdirectory
kugira urebeko file yawe yagezeyo andika cd ukurikizeho izina rya directory washyizemo iyo file nurangize ukande ls urebeko irimo
[:]: cd newdirectory
[:]: ls
Urabona file yanjye yageze muri directory yitwa newdirectory.
5. Renaming File (Uburyo ushobora kwita izina file runaka)
Ubundi urebye Linux ntabwo ifite command yihariye yo kwita izina file nkuko windows Operating system ibigira cyangwa andi ma Operating System. Linux yo ikoresha mv move command.
Move command ishobora no gukoreshwa ijyana file cyangwa directories ahandi hantu hashya (new location) cyangwa ikaba yanakoreshwa yita izina file cyangwa directory.
Hano reka mpindure izina rya file twakoreye copy muri directory ya newdirectory ndayiha izina rya changed.txt
urugero: mv linuxforhackerpart3.vi.txt changed.txt
umaze gukora ibyo uhite ukanda ls urebeko izina ryabashije guhiduka
Nkuko ubibona kuri iyi foto iri haruguru urabonako linuxforhackerpart3.vi.txt yahinduye izina ikaba changed.txt
6Removing Directory (Gusiba directory)
Hari uburyo bubiri ushobora gusiba directory uburyo bwambere nugukoresha rmdir ugakurikizaho izina rya directory ushaka gusiba.
Uburyo bwakabiri nubwo gukoresha rm ugashyiraho flag ya -R ugakurikizaho izina rya directory ushaka gusiba
Uko ikoreshwa : fungura terminal yawe andikamo rm ukurikizeho izina rya directory ushaka gusiba.
[:]: rmdir directory name
[:]: rm -R directoryname iyi command ya rm -r ikunda gukoreshwa cyane cyane iyo ushaka gusiba directory ifite ibintu .
Urugero: rm createdone
Kuri iyi foto iriharugura nabanje gukora directory yitwa createdone ndangije nza kuyisiba nkoresheje rmdir.
Nimba aribwo bwambere ugiye gukoresha iyi command nukwitonda cyane kuko iyo ukoreshaje rm -r command ushaka guhanagura directory runaka ishobora kuba ari home directory cyangwa andi ma directory aba abitse ibintu byingenzi iyi command yo ibihanagura ntacyo yitayeho .
Rero bigusaba kumenya neza directory ushaka guhanagura kuko bitabaye inyo ushobora guhanagura directory yingenzi.
Bonus:
Ubundi buryo ushobora kwifashisha ukaba wakora file,ushobora kwifashisha command ya touch
uko ikoreshwa , fungura terminal andika touch kurikizaho izina ushaka guha file yawe ubundi ukande Enter kuri keyboard yawe.
Urugeri: touch thisisbonus.txt
Harikibazo cyangwa igitekerezo watwandikira muri comment box cyangwa kuri page yacu ya facebook .
Kora share usangize nabandi Murakoze


text:
Umuvandimwe Marie ati: "TUREKE KUVANGAVANGA ..."
Date: Sun, 16 Aug 2020, 06:41
To: ijwi ryarubanda
Subject: Coup detat ya 1973 n'intambara y Inkotanyi
Ku rubuga rwa Twese, Ijwi Rya Rubanda.
Ku italiki ya 15/8/20. Ninjiye ku rubuga kunva ikiganiro ntinze. Ariko nahageze harimo debat ku kibazo cy’ italiki ya 6/Avril 1994 yatumye hazamo n’ikibazo cya coup detat ya 1973. Nifuje kugira icyo nabivugaho hano mu nyandiko; byanshimisha mbonye uburyo bwo kubiganiraho ariko ndashidikanya kuboneka kwanjye.
Nakulikiye abavuze bose nunva ibibazo abanyarwanda dufite byazahaje igihugu cyacu nabihuriza mu ngingo imwe nise IVANGAVANGA RY’IMPANVU Z’AMAKUBA YAGWIRIYE U RWANDA KU BUSHAKE CYANGA KUBERA KUTAREBA KURE KWA BAMWE BATERWA N’IYO MIBABARO. Iryo vangavanga na none ririmo nk’ingingo ebyiri:
1. KUVANGAVANGA IDENTITE Y’ABARWANAGA INTAMBARA YO MULI 1990
A. Bamwe bati: ni ABATUTSI BATEYE NGO BAHIRIKE UBUTEGETSI BW’ABAHUTU, abandi bati: ABANYARWANDA BATEYE UBUTEGETSI BW'ABAKIGA NA HABYARIMANA WABO
Ukuli ni ukuhe ??? Debat.
*Inkotanyi zicaga iyihe TARGET cyane cyane: Abahutu? cg Abakiga? Buri wese navuge ibyo azi kuli iki kibazo.
B. INTAMBARA Y’INKOTANYI YATEYE KUKO HABAYE COUP D’ETAT YA 1973 OU BIEN PLUS CLAIR: INTAMBARA Y’INKOTANYI NI CONSEQUENCE YA COUP DETAT YA 1973
Ni UKULI Oui ou Non? Ku giti cyanjye harimo nuance ya OUI na NON
Non kuko Coup detat YONYINE uko yari yagenze nta kibazo gikanganye mbonamo. Coups ziba hose kandi koko hari conflits zariho mu bategetsi bayoboraga igihugu zishingiye ku turere Kiga Nduga. Coup detat rero kuba ntabwo ari ishyano surtout ko mu bihugu hirya hino muri Africa byari byabaye nk'aho ari ukwiganana kw'igisirikare.
Oui. Uko Abasirikare bakoze coup detat bitwaye bamaze kuyikora, niho mbona ikibazo gikomeye cyabaye. Ndetse Ni DESASTER (ubwicanyi bukabije) ari nabwo bwahaye icyuho intambara ya 1990. Ubu bwicanyi ntakabuza bwabaye igikoresho gikomeye muli Plan y'iriya ntambara y'inkotanyi ngo bisubize ubutegetsi batakaje muli 1959..
2. KUVANGAVANGA IKIBAZO HUTU-TUTSI n'ikibazo KIGA-NDUGA
Aha ndabihera ku ntambara y’amatariki yo kwibuka: bamwe 6 Avril abandi ngo 7 Avril etc…
Munana aratwemeza ko we yunva kwibuka 6 Avril ku bantu bababajwe na coup detat ya 73 (ndunva bababajwe no kubura ababo nkuko navuze haruguru) atari byo… None se 1973 na 1994 ibyago byahabaye bihuye gute?
Kudashaka kwibuka iyo taliki ariko ni uburenganzira bwabo… ariko se kuki bitera induru ?
Ni nde muntu uhatira abantu kwibuka itariki badashaka? Bazansobanurire.
Abandi batibuka 6 Avril ni abatutsi en general.
None se izo groups zombi zifite impanvu imwe ku kutibuka le 6 Avril? Iyo mpanvu commun ni iyihe???
Mon avis:
Coup detat ya 73 ni ikibazo Hutu-Hutu cg Kiga –Nduga. Icyo kibazo ntaho gihuriye n'ikibazo HUTU-TUTSI cyakomeye cyane kuva muli za 1950’s hakabaho revolusiyo ya 1959 abatutsi bamwe bagahunga bakajya bagaruka gutera, igitero cya rurangiza kikaba muri 1990 - 1994 ari nacyo cyazanye iyo le 6 Avril.
Utubazo twa debat:
1.Kuki abantu bibuka 6 avril? Ese koko ni ukwibuka Habyarimana comme individu??
2.Ese udashaka kwibuka le 6 Avril, hari abamushyiraho agahato ngo abikore?
3.Abasacrifia iyo taliki kandi bo bunva ariyo Tariki kabutindi yateje isenyuka ry'igihugu nabakirimo hafi bose, ngo barashaka kutababaza abanga iyo tariki, koko ni urukundo rubibakoresha cyanga ni ugukunda imyanya ngo bateganya mu minsi izaza? Iyo myanya n'iriya ba Bamporiki bajyamo bitaniye hehe?
Ka conclusion kuli iki kibazo:
Ikibazo HUTU -TUTSI kigomba kwigwaho serieusement kikazabonerwa umuti urambye nkuko muli Afrika y'epfo cg i Burundi byagenze, maze amahano y'itsembabwoko iryariryo ryose rikaba NEVER AGAIN nyakuli.
Ikibazo Hutu-Hutu bita Kiga- Nduga kiri ukwacyo: kigomba kugibwaho ibiganiro byihariye kuko ntaho gihuriye n'icyo kindi. Hakazavamo imyanzuro (ikomeye kandi izarinda abana bacu abuzukuru n'ubuvivi ARIYA MAHANO YABAYE muli 73, Never again ikaba Never again).
Abashaka gukomoza kuli genre y'iyo myanzuro allez-y.
Marie


text:
Abacuruza ibicuruzwa bya Tigo 57 bashyikirijwe impamyabumenyi mu byerekeye ubucuruzi, kwakira neza ababagana, n’ibindi bari bamaze ukwezi biga ku wa Gatanu tariki 16 Ugushyingo 2012 ku cyicaro cya Tigo ku Muhima.
Diego camberos, umwe mu bayobozi ba Tigo Rwanda, yasabye abahawe impamyabumenyi kuzakoresha ubumenyi bahawe mu guteza imbere umwuga wabo, ashimangira ko usibye kuba abakorera Tigo, ubumenyi bahawe bushobora no kuzabafasha no mu yindi mirimo.
Minisitiri w’urubyiruko n’ikoranabuhanga, Jean Philbert Nsengimana wari umushyitsi mukuru, yasabasaba abarangije kuzabyaza umusaruro ibyo bize.
Ati “iyi ni nka Kaminuza murangije, gusa mwe mufite amahirwe kuko musanzwe mufite akazi mu gihe abandi barangiza bahangayikijwe n’uko bazakabona, abatararangije amashuri ntimuzongere kugira ikibazo ngo ntimwarangije, igikuru ni ubumenyi mukuye aha bugiye kubafasha gukorera amafaranga ntimuzabupfushe ubusa.”
Akomeza asaba abahawe impamyabumenyi kwigirira icyizere cy’ejo hazaza no gukoresha ubumenyi bahawe mu kunoza akazi kabo ka buri munsi, ariko kandi bakorera ku ntego n’icyerekezo, bashingiye ku ntambwe ya mbere bateye.
Francois Habimana, umwe mu bahawe impamyabumenyi aganira na IGIHE, yashimangiye ko amahugurwa bahawe agiye gutuma barushaho kunoza uburyo bwo kwakira ababagana, bakabasangana indanga gaciro z’abacuruzi ba Tigo z’ubunyangamugayo, gukorera mu mucyo n’ibindi.
Ati “ubu bumenyi twahawe tuzabusangizaho na bagenzi bacu batabashije kubona amahugurwa, kuko n’ubusanzwe dukorera mu bumwe no gufashanya muri byose.”
Muri rusange abahawe impamyabumenyi bagaragaje ibyishimo bafite mu muvugo n’ubuhamya butandukanye bwatanzwe n’abahawe impamyabumenyi barata ibyiza Tigo yabagejejeho.
Hakizimana Jean de Dieu, yatangaje ko yatangiriye ku mafaranga ibihumbi bibiri nayo aza guhomba, ariko mugenzi we aza kumuguriza akomeza ubucuruzi, kugeza ubu akaba akoresha igishoro cy’amafaranga asaga ibihumbi 900, n’ibindi byinshi amaze kugeraho abikesha gukorana na Tigo.


text:
Inyigisho yo ku wa gatanu, Icyumweru cya 33 giharwe; tariki ya 20 Ugushyingo 2015
Bavandimwe, Yezu akuzwe!
Nimucyo dufate akanya gato tuzirikane amasomo matagatifu Liturujiya yatugeneye uyu munsi.
1) Isomo rya mbere: Ishyaka Yuda Makabe n’abavandimwe be bagiriye Ingoro y’Imana
Mu isomo rya mbere, dukomeje kuzirikana Igitabo cya mbere cy’Abamakabe. Ejo twumvise uko Matatiyasi, abahungu be n’abavandimwe be baranzwe n’ishyaka n’ubutwari banga kuyoboka imico n’idini by’abanyamahanga, ngo batavaho batatira isezerano Imana yagiranye n’Umuryango wayo n’amategeko yawuhaye.
Yuda twumvise uyu munsi, ni umwe mu bahungu ba Matatiyasi (1 Mak 3, 1). Yaranzwe n’ishyaka nk’irya se maze afatanyije n’abavandimwe be hamwe n’abayoboke ba se, arwanirira Israheli ashyizeho umwete (1 Mak 3, 2). Kubera ubutwari bwabo, Yuda n’abavanimwe be bahimbwe izina rya “Makabe”. Mu gihebureyi, iryo jambo “Makabe” ryasobanura ngo “inyundo”; kubita batyo byatewe nyine n’ubutwari bagize ku rugamba mu kurwanya abanzi babo.
Bamaze gutsinda abanzi bose ba Israheli, icya mbere bihutiye gukora ni uguhumanura Ingoro no kuyegurira Imana: “Dore abanzi bacu bamaze gutsindwa, nimucyo tujye guhumura Ingoro no kuyegurira Imana” (1 Mak 4, 36).
Babikoze bishimye « mu majwi y’indirimo, y’inanga z’amoko yose, n’ay’ibyuma birangira » (1 Mak 4, 54). Ibyo birori byuje ibyishimo n’umunezero byamaze iminsi umunani yose; kandi si byo gusa, kuko Yuda n’abavandimwe be n’ikoraniro ryose bemeje ko ibyo birori bizajya biba buri mwaka.
2) Ivanjili: Ishyaka Yezu afitiye Ingoro y’Imana
Iryo shyaka n’urukundo Yuda Makabe n’abavandimwe be bagaragarije Ingoro y’Imana n’umuryango wayo ni na byo dusangana Yezu mu Ivanjili y’uyu munsi. Kubera iryo shyaka n’urwo rukundo, Yezu ntiyihanganiye kubona Ingoro y’Imana – inzu yo gusengeramo no kumviramo Ijambo ry’Imana – abantu barayihinduye isoko ry’abacuruzi n’ubuvumo bw’abambuzi. Yohani, Umwanditsi w’Ivanjili, we atubwira ko Yezu yageze n’aho aboha imigozi mo ikiboko bakubitisha, maze agasuka hanze y’Ingoro abacuruzaga bose n’abavunjaga ibiceri (Yh 2, 15).
Icyo gikorwa nticyashimishije abanzi be kuko cyababereye indi mpamvu yo gushaka kumwica. Ariko Yezu we yikomereje ubutumwa bwe bwo kwigisha rubanda no kubashyikiriza Inkuru nziza ibagera ku mutima: “… rubanda rwose bari bamuteze amatwi, bitaye cyane ku byo yavugaga” (Lk 19, 48).
3) Twebwe se duhagaze dute mu ishyaka n’urukundo dufitiye Ingoro y’Imana ?
Bavandimwe, nyuma yo kurangamira izo ngero nziza z’ishyaka ry’Ingoro y’Imana, twakwibaza tuti “Ni irihe shyaka, ni uruhe rukundo dufitiye ingoro y’Imana?” Ndashaka kuvuga mbere na mbere kiliziya dusengeramo, twumviramo Ijambo ry’Imana, duturiramo Igitambo cy’Ukarisitiya, tukanahimbarizamo n’andi masakramentu. Ni ikihe cyubahiro tugirira Ingoro ya Nyagasani ?
Ndatekereza uko twinjiramo, uko twifatamo. Aho ntituri muri ba bandi bifata uko babonye? Ndatekereza uko ababyeyi batoza abana babo kubaha ahantu hatagatifu. Tujye dutoza abana uko bakwiye kwifata neza mu kiliziya; tujye tubibutsa buri gihe ko ari bibi rwose kwiruka mu kiliziya, gusakuzamo, kuganiriramo, kuriramo bombo cyangwa shikareti.
Iyo tuvuga icyubahiro n’ishyaka tugomba kugirira Ingoro ntagatifu, turanazirikana kandi ba bandi bafitemo ubutumwa bwo kuyitaho umunsi ku wundi. Turazirikana abakora muri sakrisitiya, abategura mu kiliziya indabo n’indi mitako, abakoramo isuku, abashinzwemo umutekano n’abandi. Tujye twibuka kubasabira no kubashimira ubutumwa bwiza bakorera Nyagasani mu Ngoro ye ntagatifu.
Iyo tuvuga Ingoro y’Imana, ntituba tuvuga gusa iyi yubakwa n’amaboko y’abantu. Tunazirikana ubuzima bwacu bwose; turazirikana imitima n’imibiri yacu. Koko rero, twebwe abakristu turi ingoro y’Imana (1 Kor 3, 16). Turi ingoro y’Imana nzima (2 Kor 6, 16). None se ntituzi kandi ko umubiri wacu ari ingoro ya Roho Mutagatifu udutuyemo (1 Kor 6, 19)? Ishyaka n’icyubahiro tugomba kugirira ingoro y’Imana bijyana n’uko twita ku mitima n’imibiri yacu; tuyirinda icyayihindanya, icyayijyana kure y’Imana, icyatuma Imana itayituramo; kandi icyo nta kindi kitari icyaha.
Bavandimwe, nka Yuda n’abavandimwe be twumvise mu Isomo rya mbere; nka Yezu Kristu twarangamiye mu Ivanjili ntagatifu, natwe tugurumane ishyaka n’urukundo by’Ingoro y’Imana. Dukunde Kiliziya tugize twese; tuyihe icyubahiro kiyikwiye. Aka wa muhanzikazi, Kiliziya ni ishema ryacu; nitubere isoko ivubuka ibyishimo byo gusabaniranamo n’Imana Umubyeyi wacu udukunda byahebuje.
Muzagire mwese Umunsi Mukuru mwiza wa Kristu Umwami w’ibiremwa byose.
Padiri Balthazar NTIVUGURUZWA


text:
Umuntu umwe yambuwe ubuzima n’impanuka yatewe no kutaringaniza umuvuduko kwa Musenyeri Kizito Bahujimihigo wayoboye Diyosezi ya Ruhengeri n’iya Kibungo, byatumye ata umukonowe agonga umunyonzi ahita apfa naho Musenyeri Bahuje imihigo yakometse ahita ajyanwa kwitabwaho n’abaganga ku Bitaro bya Masaka mu karere ka Kicukiro.
Ni impanuka yabaye ahagana saa tanu z’amanywa kuri uyu wa Gatanu, taliki ya 4 Gashyantare 2022, ibera mu Kagari ka Ruhanga mu Murenge wa Rusororo mu Karere ka Gasabo.
Umuvugizi wa Polisi, Ishami ryo mu Muhanda, SSP René Irere, yatangaje ko iyi mpanuka yahitanye umuntu umwe.
Yagize ati “Imodoka ya RAV4 yari itwawe na Musenyeri Kizito Bahujimihigo yagonze umunyegare. Amaze kumugonga yagonze n’ipoto y’amashanyarazi, umunyegare we yahise apfa bamujyanye mu Bitaro bya Kacyiru naho Musenyeri we yakomeretse yajyanywe ku Bitaro bya Masaka.”
Ku kijyanye n’impamvu yateye iyi mpanuka yavuze ko bikiri mu iperereza bizamenyekana nyuma.
Yakomeje asaba abantu kwitwararika mu gihe bakoresha umuhanda, ati “Abantu bose bakoresha umuhanda bagomba kubahiriza amategeko kandi umutima ukaba uri ku rugendo barimo kugira ngo batagira ibyo bahutaza cyangwa bangiza hakaba hakanangirikira ubuzima bw’abantu.’’
Musenyeri Bahujimihigo Kizito yavukiye muri Rwamagana, tariki 5 Ukuboza 1954. Yahawe Isakaramentu ry’Ubusasaredoti ku wa 25 Nyakanga 1980.
Musenyeri Kizito yabaye Umushumba wa Diyosezi Gatolika ya Ruhengeri mu gihe cy’ibibazo bikomeye byaturukaga ku ntambara y’abacengezi, impunzi n’ibindi ku wa 21 Ukwakira 1997 kugeza ku wa 28 Kanama 2007. Yahavuye agiye kuyobora Diyosezi Gatolika ya Kibungo kuva icyo gihe kugeza ku wa 29 Mutarama 2010.
Kuri ubu Musenyeri Kizito Bahujimihigo akorera ubutumwa bwe muri Diyosezi Gatolika ya Byumba.


text:
Mu ntangiriro za buri mwaka uko umwaka utashye usanga benshi mu banyarwanda bavuga ko amafaranga yabuze, bamwe bati ubukene bwo mu kwa mbere butumereye nabi. Ariko se mu by’ukuri amafaranga aba yagabanutse ?
Turi mu ntangiriro z’ukwezi kwa 2, Inyarwanda .com
twaganiriye n’abantu batandukanye batubwira impamvu benshi muri bo babona ukwezi kwa mbere nta mafaranga
akubamo.
Umumotari witwa Ngayaberura yagize ati “Mu kwa mbere nta mafaranga aba
aboneka abantu batega moto nta mafaranga baba bafite
bagatega batanga macye, bigatuma mu kazi kacu baguhenda bikarangira
natwe muri uku kwezi tuyabuze”
Umucuruzi Ndayisenga Oreste ukorera Nyabugogo yagize ati “mu
kwa mbere abakiriya baragabanuka cyane ku buryo ushobora kwiriza umunsi nta mukiriya uje ,n’abaje bakikopesha.”
Umubyeyi Mukangemanyi Madalina we yadutangarije ko
impamvu abona amafaranga amubana macye mu
kwa mbere ari uko mu minsi mikuru aba yarishimanye n’umuryango n’inshuti ,amafaranga
akaba macye mu gihe abana basubira ku ishuri basaba mafaranga y’ishuri.
Ese hagati y’aba bose
ninde ufite ukuri ,impuguke mu bukungu zo zibivuga ho iki ?
Teddy Kaberuka impuguke mu bukungu
Teddy kaberuka impuguke
mu bukungu Aganira na Inyarwanda.com yagize ati “impamvu amafaranga abura mu kwezi kwa mbere
irumvikana. Abantu baba barakoresheje amafaranga menshi m'Ukuboza kubera
iminsi mikuru , no mu minsi y’ikiruhuko, n’abana
baba bari gutangira ishuri. Ibi byose bigatwara amafaranga menshi ku buryo mu
kwa mbere abantu baba nta mafaranga bafite. Bigatuma rero abacuruzi bahita
babona ko nta bakiliya”
Muri rusange uko amezi agenda azamuka abantu benshi ntibakomeza
gutaka ubukene ku kigero kimwe.


text:
Korali Family of Singers bateguye igitaramo bitiriye ‘Umuryango Mwiza’
Dore uko wamenya ko ikintu runaka ari icyaha
Hari ibintu bibiri bikubiye muri iki kibazo: ibyo Bibiliya yerura ko ari ibyaha n’ibyo Bibiliya itavugaho ku mwihariko. Urutonde rw’ibyaha bitandukanye twarusanga mu Imigani 6:16-19, Abagalatiya 5:19-21 na 1 Abakorinto 6:9-10. Nta gushidikanya ko ibyo byanditswe byerura neza ibintu bifatwa nk’ibyaha, ibyo Imana yanga. Kwica (guhotora), ubusambanyi, kubeshya, kwiba, etc. ‘ nta shiti ko ku bwa Bibiliya ibyo ari ibyaha. Impaka n’urujijo ariko bivuka ku byerekeranye n’ibindi Bibiliya idakomozaho byihariye. Ariko nk’ubusanzwe bwose, iyo Bibiliya itavuga ku kintu runaka ku buryo bwihariye, dukurikiza amahame igenda ivuga ahandi ngo tumenye icyo ivuga.
Icya mbere, iyo nta cyanditswe runaka wareberaho, ugomba kwibaza niba icyo kintu ari cyiza, aho kwibaza niba ari kibi gusa. Urugero, Bibiliya idusaba ‘gucunguza uburyo umwete’ (Abanyakolosi 4:5). Iminsi y’ubuzima bwacu hano ku isi ni migufi cyane ku buryo tutagombye kuyitakariza mu bitagira akamaro, ahubwo tukayikoresha ‘duhesha bose umugisha’ (Abefeso 4:29).
Ariko isuzuma ryiza wakora ni ukwibaza niba, n’umutimanama wose, twatinyuka gusaba ko Imana iha umugisha icyo kintu, ikagikoresha mu kwihesha icyubahiro. ‘Namwe iyo murya cyangwa munywa cyangwa mukora ikindi kintu cyose, mujye mukorera byose guhimbaza Imana’ (1 Abakorinto 10:31). Niba ushidikanya ko icyo kintu runaka gishimisha Imana, kireke rwose. ” igikorwa cyose kidakoranywe kwizera kiba ari icyaha’ (Abaroma 14:23). Tugomba guhora twibuka ko imibiri yacu, kimwe n’imitima yacu, byacunguwe kandi ari iby’Imana. ‘Mbese ntimuzi yuko imibiri yanyu ari insengero z’Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge kuko mwaguzwe igiciro. Nuko rero mutume imibiri yanyu ihimbaza Imana.’ (1 Abakorinto 6:19-20). Iri hame ubwaryo rirahagije mu kutuyobora mubyo dukora.
Ikindi kandi, tugomba gusuzumira ibikorwa byacu mu bindi bintu: ese bizagira izihe ngaruka ku miryango, abavandimwe, inshuti ndetse n’abandi bantu muri rusange? Nubwo igikorwa runaka kitatugiraho ingaruka ubwacu ariko kikaba gifitiye abandi ingaruka zitandukanye, ni icyaha. ‘Ibyiza ni ukutarya inyama cyangwa kutanywa vino, cyangwa kudakora ikindi cyose cyasitaza mwene So, kikamugusha cyangwa kikamuca intege ‘ Twebwe abakomeye dukwiriye kwihanganira intege nke z’abadakomeye, ntitwinezeze’ (Abaroma 14:21, 15:1).
Dusoza, wibuke ko Yesu Kristo ari Umwami n’Umucunguzi wacu, nta kintu rero gikwiye kudobya ubusabane bwacu nawe. Nta ngeso, kwidagadura, cyangwa ibikorwa bikwiye kutwigarurira; Yesu Kristo niwe wenyine ufite ubwo burenganzira. ‘Byose ndabyemererwa, nyamara ibingirira akamaro si byose. Byose ndabyemererwa ariko sinzategekwa n’ikintu cyose’ (1 Abakorinto 6:12). ‘Kandi icyo muzavuga cyose n’ibyo muzakora, mujye mubikora byose mu izina ry’Umwami Yesu, mushima Imana Data wa twese ku bw’uwo’ (Abanyekolosi 3:17).


text:
Kamonyi: Urubyiruko rwasabwe guharanira ubutwari ruherereye mu byo rukora
Urubyiruko rwo mu karere ka Kamonyi rurashishikarizwa gukora neza imirimo rushinzwe, biyijyanisha no gukunda igihugu nk’imwe mu ndangagaciro yabaganisha ku butwari bwifuzwa.
Tariki ya 1 Gashyantare buri mwaka, u Rwanda rwizihiza umunsi w’intwari z’igihugu. Izo ntwari zigabanyije mu byiciro bitatu, zirimo iza kera n’iza vuba, zagaragaje kwitangira igihugu mu byiciro bitandukanye, birimo guharanira ineza n’imibereho myiza y’abanyarwanda.
Umuyobozi wungirije w’akarere ka Kamonyi ushinzwe imibereho myiza y’abaturage, Uwiringira Marie Josee yabwiye urwo rubyiruko ko rukwiye guharanira kugira umuco w’ubutwari, kandi ko bidasaba ikintu kidasanzwe, kuko ngo bisaba umutima, buri wese akawushyira mu byo akora bimuteza imbere ariko azirikana n’abandi, agera ikirenge mu cy’izo ntwari.
Mu kiganiro yahaye abanyeshuri biga kuri Ecole Sainte Bernadette [ESB] yabasabye guharanira uwo muco bahereye mu gushyira umwete mu masomo yabo.
Agira ati:
“Banyeshuri turabasaba kwiga neza, mukongera ubumenyi, muzi neza ko turi mu gihe cy’iterambere ryihuse, bityo rero nimwiga neza, mukongeraho guhanga ibishya, bizatuma mwiteza imbere munahateze igihugu cyacu, bityo muharanire ko gikomeza kuzamura ishema gifite mu ruhando mpuzamahanga muri byinshi birimo ikoranabuhanga n’ibindi.”
Uwiringira avuga ko iyo ahuye n’icy’icyiciro nk’icyo cy’urubyiruko ari ngombwa kuruganiriza ku mateka y’u Rwanda, ay’intwari zarwo zakoze ibikorwa byatumye rwaguka rukagera aho rugeze ubu.
Yungamo ko ari igihe cyo kubaganiriza ku cyerekzo igihugu kibifuzaho, kuko iyo bagiharaniye baba bari mu nzira ibaganisha ku butwari.
Ati “ Nk’aba bakiri ku ntebe y’ishuri bafite inzozi nyinshi, tubaha umurongo ndetse n’uburere bagenderaho, tubasaba kugira indangagaciro ziganisha ku butwari zirimo; gukunda igihugu, gukunda umurimo, kuba intangarugero, kugira ikinyabupfura no kwirinda ikintu cyose cyatuma batatira igihango n’umurage twarazwe n’abakurambere bacu babaye intwari bakatugeza kuri ibi byose tumaze kugeraho.”
Muri icyo kiganiro yagarutse ku butwari bwaranze ingabo za RPA Inkotanyi, zabanje kuyoborwa na Gen Fred Gisa Rwigema, nyuma agakorerwa mu ngata na Perezida wa Repubulika Paul Kagame, wigomwe amasomo ye akiyemeza kuyobora urugamba rwari rumaze kugwaho zimwe muri izo ngabo.
Yibutsa urwo rubyiruko ko izo ngabo zahagaritse jenoside yakorerwaga abatutsi, zikabohora n’igihugu zikiganisha ku gihugu buri munyarwanda wese yiyumvamo, kitarangwa n’ivangura n’amacakubiri nk’ibyagaragaye mbere yuko RPA itangiza urugamba rwo kubirwanya.
Ku ruhande rw’ubuyobozi bw’ishuri ESB, umuyobozi waryo Padiri Majyambere Jean d’Amour avuga icyo bakora mu rwego rwo kubakomeza mu murongo mwiza igihugu kibifuzamo.
Ati “Mu rwego rwo kubashishikariza kuguma muri uwo murongo tubigisha guhora bazirikana kunoza umurimo wabo w’ibanze ari wo wo kwiga, bakagira ubumenyi buzabafasha gukorera igihugu bakagiteza imbere kikarusha uko kimeze uyu munsi.”
Abanyeshuri biga muri icyo kigo barimo Mutuyimana Abouba wiga mu mwaka wa Gatanu mu ishami ry’imibare, ubumenyi mu bya mudasobwa n’icungamutungo[MCE] na Umwiza Kelia wiga muri uwo mwaka mu ishami ry’amateka, icungamutungo n’ubumenyi bw’Isi[HEG] bavuga ko bumva ko ubutwari ari ugukora ikintu gifitiye akamaro abantu benshi bijyanye n’ubwitange, bityo ngo baraharanira kwiga neza, bakabona impamyabumenyi, bakazageza ku rwego rwo gukora ibifitiye akamaro abandi.
Umunsi w’intwari mu Rwanda ufite insanganyamatsiko igira iti “Ubutwari mu Banyarwanda, agaciro kacu.” Ishuri ‘Ecole Sainte Bernadette’ ryigwamo n’abanyeshuri basaga 1500, basusurukije abari muri ibyo biganiro biciye mu mbyino n’indirimbo za Gihanga.
Andi mafoto y’ibyaranze uwo munsi


text:
Ibirebana n’Umurimo ku Mpunzi z’Igitsina Gore
Muri Leta Zunze Ubumwe za Amerika akazi ni ngombwa cyane ku hazaza heza h’umuryango wawe no ku mibereho myiza, kimwe no ku iterambere ryawe bwite nk’umugore kandi no kudahungabana ku birebana n’umutungo. Abantu bakuru bose, baba abagore baba abagabo, bafite imyaka hagati ya 18 na 64 kandi bashoboye gukora, bagomba gushyira imbere gushakisha akazi.
Hitamo imiterere yo kwigiramo amakuru kuri iyi paji. Ushobora kureba videwo, gukurura urupapuro rukubiyemo amakuru cyangwa kumva ikiganiro kiri mu majwi. Buri mahitamo atanga amakuru amwe
Inyungu zo Gukora
Baba abagore baba abagabo bose muri Leta Zunze Ubumwe za Amerika barakora, kandi abagore bagize icya kabiri cy’abakozi, bakora akazi kamwe n’abagabo ku nzego zose, kandi akenshi bagenzura abakozi b’abagabo. Kubona akazi no kukarambaho bibafitiye inyungu nyinshi mwese yaba wowe cyangwa umuryango wawe.
Gutunga urugo – Iyo abashakanye bombi bakora, amafaranga yinjira mu rugo ariyongera, bigatuma byoroha kuriha amafaranga mukoresha kandi mukishyura fagitire za buri kwezi hamwe n’amafaranga y’ubukode bw’inzu, kimwe no kubasha kugura ibiribwa n’imyambaro. Kwinjiza amafaranga muri babiri bituma kandi mubasha kwizigamira kandi icyizere cyo kudahungabana mu birebana n’ubutunzi kikiyongera mu muryango Kubona inyungu – Utuzi tumwe tubamo inyungu nk’ubwishingizi bwo kwivuza aho umukoresha atanga ubwishingizi bunyuranye ku mukozi kandi akenshi akamurihira icya kabiri cy’ikiguzi. Asigaye ku kiguzi cy’ubwishingizi akurwa ku mushahara umukozi ahembwa. Abanyamerika benshi bacungira kuri porogaramu z’ubwishingizi bwo kwivuza babona nk’abakozi kuko kwivuza bihenda. Kubona inyungu z’ubwishingizi bwo kwivuza uzivanye ku kazi ukora biguha wowe n’umuryango wawe guhabwa serivisi zo kwivuza zidahagarara ku giciro giciriritse. Kongera ubumenyi mu rurimi rw’Icyongereza – Kuva mu rugo ukajya ku kazi hanze bizatuma uganira mu cyongereza kandi wongere ubumenyi muri urwo rurimi uko ugenda uganira n’abo mukorana n’abakiriya aho ukorera mu buryo bwa kinyamwuga. Kwiga Icyongereza bituma hari icyo umara mu baturanyi mubana kandi ukongera ubushobozi bwo gucunga ibikorwa ukora waba ugiye guhaha muri butike, mu biro bya muganga, cyangwa kuri banki. Kungurana n’abandi ibitekerezo – Ku kazi ubona uburyo bwo kungurana ibitekerezo n’abandi mu matsinda y’abantu banyuranye kandi ukiga umuco n’indangagaciro by’abanyamerika, ibyo bigatuma uburyo witwara aho hantu hashya uba. Kunguka ubumenyi bwa kinyamwuga – akazi ka mbere kungura ubumenyi n’ubwenge bugufasha kwitegura akazi k’ubutaha. Uko ugenda wunguka ubwenge, niko amahirwe yawe yo kuzamurwa mu nzego cyangwa gushakisha akazi gahemba neza agenda yiyongera. Gukoresha uburyo bwa rusange bwo gutwara abantu n’ibintu cyangwa kwiga gutwara imodoka – Kujya no kuva ku kazi bigusaba gukoresha uburyo bwa rusange bwo gutwara abantu n’ibintu cyangwa gutwara imodoka yawe. Kwiga gukoresha uburyo bwa rusange bwo gutwara abantu n’ibintu cyangwa kwiga gutwara imodoka bizagufasha cyane kwigenga no kutagira umuntu ucungiraho, bizagufasha kumenyera aho utuye n’umujyi ubamo, kandi bizatuma wiyumvamo ko aho hantu hashya uri ari iwanyu.
Akazi k’ababyeyi babana n’abo bashakanye n’akazi k’ababyeyi bibana
Abagore benshi barera abana bakiri bato akenshi bumva bitoroshye kuvanga akazi n’imirimo yo mu rugo, cyane cyane iyo ari ababyeyi batabana n’abagabo. Nyamara, hari ibisubizo byafasha ababyeyi bakora hanze basize urugo. Igisubizo kimwe ni ugusiga abana mu irerero ryita ku bana ku manywa. Serivisi zitangwa n’irerero ry’abana rya ku manywa zirishyurwa. Early Head Start ni porogaramu iterwa inkunga ku rwego rw’igihugu kugira ngo ifashe abana baturuka mu miryango ifite amikoro make kuva bakivuka kugeza ku myaka 3. Indi porogaramu yitwa, Head Start yita ku miryango ifite abana bafite imyaka kuva kuri 3 kugeza kuri 4. Kwandikisha abana bawe muri imwe muri izi porogaramu bituma umubyeyi utabana n’umugabo, cyangwa ababyeyi bombi, bava mu rugo bakajya ku kazi hanze. Ikindi gisubizo ni ukwifashisha inshuti, abaturanyi, cyangwa abo mu muryango nka nyirakuru na sekuru na benenyina bagasigarana abana b’ababyeyi bakora. Ku birebana n’abashakanye babana, igisubizo cya gatatu ni uko umwe mu babyeyi yashakisha akazi k’amasaha make akora mu masaha ya nimugoroba cyangwa muri wikendi, ibyo byatuma umwe mu babyeyi asigarana abana mu gihe undi mubyeyi yagiye ku kazi.
Guhindura Imikorere Yumuryango
Abanyamerika baha agaciro ubwigenge bw’abagabo n’ubw’abagore bose. Mu miryango myinshi, umugabo n’umugore bombi baba bakora kandi mu miryango imwe n’imwe, umugore yinjiza amafaranga menshi kurusha umugabo. Mu yindi miryango, umugore usanga yarabonye akazi kandi umugabo ntako yabonye. Iyo bimeze gutya, biba byitezwe ko umugabo ari we wita ku bana iyo batari ku ishuri. Mu bihe nk’ibi, abagabo bamwe biyumvamo ko batakaje uruhare rwabo rwo kuba abatware b’urugo. Abagore bamwe na bamwe bumva bahangayikishijwe n’inshingano nshya bagomba kuzuza maze ugasanga ahanini ari bo batunga umuryango. Kugaragaza gushyigikirana, icyo gihe cyose mu kuganira mukabwizanya ukuri nta buryarya, bishobora kongera ubwumvikane kandi bikoroshya umuhangayiko hagati y’abashakanye In situations like these, some men may feel that they have lost their leadership role in the family. Some women may feel stress as they take on new responsibilities and become the primary wage-earner. Showing support for one another, along with open and honest communication, can increase understanding and ease stress between spouses.
Witeguye gusuzuma ubumenyi bwawe?
Uburyo bwinshi bwo kwiyungura ubumenyi
Hifashishijwe amasomo ndetse na videwo by’ingirakamaro, hahora hari ikintu gishya cyo kwiyungura. Settle In yoroshya uburyo bwo kwiyungura ubumenyi ku bijyanye no kwimukira muri Leta Zunze Ubumwe za Amerika. Iga ku muvuduko wawe – turi hano kubafasha.


text:
YATUNGUWE NO KUBONA PAPA DIANE NAWE YARAZAGA AGAPFUKAMA INYUMA MUCYUMBA BASENGERAGAMO NAWE AGASENGA
YANDITSWE NA: Obed Ndahayo
ku nshuro ya 6 umuryango inshuti n’ abavandimwe b’ umuryango wa nyakwigendera Assinapol Rwigara bakoze igikorwa ngarukamwaka cyo kumwibuka no gukomeza guha icyubahiro no gufatira urugero ku bikorwa yakoze akiri ku isi. N’ igikorwa cyabaye hifashishijwe uburyo bw’ ikoranabuhanga bwa Zoom. Uwo muhango ukaba witabiriwe n’ abagize umuryango wa nyakwigendera RWIGARA aribo madammme ADERINE MUKANGEMANYI RWIGARA umupfakazi wa nyakwigendera ,abana ba nyakwigendera inshuti n’ abavandimwe bari ku migabane yose y ‘ isi
uyu muhango wabaye tariki 27/3/2021 ukaba witabiriwe nabanyamuryango n’ inshuti z’ umuryango barenge 156 ni umuhango wari uyobowe n,umukobwa wa nyakwigendera ariwe ANNE RWIGARA
Nkuko bisanzwe bigenda uyu muhango waranzwe n’ indirimbo zihimbaza IMANA ziganjemo izo mu itorero ry’ Abadventist b’ umunsi wa karindwi uyu muryango usanzwe usengeramo harimo kandi ijambo ry’ IMANA ryakomeje imitima y’ abawitabiriye harimo kandi ubuhamya k’ ubuzima bwa nyakwigendera Assinapol Rwigara akiri mumubiri.
Numa y’ indirimbo zihimbaza Imana, umuvugabutumwa ALAIN MUCYO wo mu itorero ry’ abadvantists b’ umunsi wa karindwi umenyerewe cyane mu ivugabutumwa ryifashisha ikoranabuhanga ndetse akaba azwi cyane mu ivugabutumwa rinjyana n’ imirimo, aho we nabagenzi be bakunze kugaragara mu bitaro bitandukanye bagiye gufasha abarwayi no kubabwira ijambo ry’ IMANA niwe wabimburiye abandi bigisha mu ijambo ry,IMANA ryari rifite umutwe wamagambo uvugango: umusaraba n’ ibyago birindwi aya magambo aboneka mugitabo cy Ibyahishuwe igicye cya 16-1-3
ALAIN MUCYO mucyo yasobanuye aho ibyago birindwi by’imperuka bihurira n’imibabaro YESU yanyuzemo muminsi ye yanyuma ,urugero : ibyago by’ ibisebe bizatera yavuzeko na YESU kugirango abashe gukiza umuntu yakubiswe umubiri we wose ugahinduka ibisebe ngo nkuko Bibiriya ivuga ngo imibyimba ye ariyo adukirisha ; bigasobanura ko abari muri YESU ibyago by’ ibisebe ntacyo kizabatwara kuko YESU yabibaciriyemo .
yanagarutse ku cyago cy’ umwijima avuga ko ubwo YESU yapfaga isi yose yacuze umwijima biryo icyago cy’umwijima kizasanga abizeye YESU, uwo mwijima yawubanyuriyemo
ALAIN MUCYO avugako yabonye papa DIANE inshuro 2 akavugako yatunguwe nuko yagiye kubona akabona mucyumba basengeragamo nk’ itsinda ry’ abinginzi akabona papa DIANE nawe araje arapfukamye arasenze ngo abantu baramumweretse ngo nguriya papa DIANE aho apfukamye inyuma arimo gusenga, ngo abanza kwanga kubyizera kuko yumvaga umuntu w’umunyacyubahiro kandi w’umukire nka papa DIANE ataba apfukamye inyuma mu cyumba nawe arimo gusenga avugako byamugaragarije ko papa DIANE yari yaraciye bugufi icyubahiro cyose acyegurira YESU.
Undi wavuze ijambo ry ‘ Imana ni uwitwa NKURUNZIZA nawe wasengeraga mu itsinda ry’ abinginzi , NKURUNZIZA yavuze ijambo ry,IMANA ryari rifite umutwe uvuga ngo’ nimuhumurize abantu banjye yavuzeko muri 2005 batangiye aho basengeraga mu itsinda. Mu itsinda basengeragamo ari abantu bacye ndetse basengera mucyumba cy’inyubako bari barahawe numuryango wa RWIGARA avugako uko bakomezaga kugenda biyongera ariko nyakwigendera yabahaga icyumba cyo gusengeramo kugeza aho batangiye kurenga abantu 600 bakabaha icyumba kinini avugako aho basengeraga hari hari Imana kuko abarwayi bakiraga ,ibitangaza bigakorwa .
Nyuma y’ ijambo ry’ IMANA Anne RWIGARA wayoboye uwo muhango yahaye umwanya umubyeyi we, umufasha wa nyakwigendera ariwe ADERINE RWIGARA , MAMAN DIANE yabanje gushima IMANA kuko mumasaha macye yari ashize satani yari ashatse kumuhitana yifuza kumubuza kwitabira uwo muhango nyamara Imana igakinga ukuboko. Yavuzeko yanyereye muburyo butunguranye akikubita hasi umukozi wari hafi akaza kumwegura, avugako satani yibeshya kuko niyo atahaboneka bitajyaga kubuza umuhango kubaho.
Yashimye cyane inshuti n’ abavandimwe bakomeje kubaba hafi mumyaka 6 bamaze babuze umubyeyi, inshuti cyangwa umuvandimwe kubandi. Yatanze isomo riboneka mu gitabo cya Marakia, rivugango maze abubahaga uwiteka baraganiraga ,ibitabo bikabumburwa ndetse nikindi gitabo kikabumburwa aricyo gitabo cy’ urwibutso ,Maman DIANE yavuzeko mubihe bikomeye yanyuzemo yabonye IMANA ,agaruka kunyubako basengeragamo yasenywe n’ umugi wa Kigali yavuzeko ababikoze ataribo basenyeye ahubwo basenyeye IMANA kandi byanze bikunze Imana ifite ubushobozi bwo kurwanirira umurimo wayo. Yagarutse kubuzima bwa nyakwigendera RWIGARA wari umutware we ndetse akaba n’ inshuti ye magara avuga ko amuzi kuva mubwana kuko nyirabukwe baganiraga cyane asobanura ko kwa nyirabukwe hari iwabo kandi baganiraga kuri buri kimwe. Yavuzeko nyirabukwe yamubwiye uburyo kuva mu bwana ari muto cyane RWIGARA yakundaga gukora cyane ndetse ngo hari ubwo yakoraga n’ imirimo y’ abakobwa kuko bari barabanje kubyara abahungu gusa.
Maman DIANE akomeza avugako RWIGARA yari yaritangiye gukorera abandi kandi ntawamugeragaho afite ikibazo ngo amusezerere amara masa ,avugako yari amuntu utangaje kuva mubusore bwe kuko ngo yize ari n’ umucuruzi kugeza aho yanjyaga kwiga mu modoka ye .
Avugako nyakwigendera RWIGARA yifuzaga kuba nk’ umucuruzi wiwabo witwaga Seth BIMENYIMANA kandi ngo mubuzima intego ya RWIGARA kwari ukutemera gutsindwa. Maman DIANE yaboneyeho gusaba abagore bubatse kwita k,ubagabo babo bakirengagiza utubazo baba bafitanye kuko ngo bitera agahinda kwifuza ibintu byiza wakabaye warakoreye umugabo wawe akiriho utamukoreye
SETH SENDASHONGA YARI INSHUTI YABO MAGARA
Maman DIANE mu ijambo rye yahishuye ko SETH SENDASHONGA yari inshuti yabo magara anavuga ko kuba yari impunzi atemerewe kwishimira ibyiza byo mugihugu cye ndetse n’ abandi banyarwanda bari barahunze igihugu muri 59 bifuzaga gutaha biri mubyatumye bafasha abo bari kurugamba bifuza gutaha. Avugako barebaga uburyo u Rwanda rw’ icyo gihe rwari rwiza ,abaturage banezereewe ntamuntu wishisha undi bakumva ntamuntu ukwiye gucurwa kuri uwo munezero. Avugako nubwo hari harabayeho guheza abatutsi n ‘ abanyenduga ariko u Rwanda rw’ icyo gihe rwari urwanda rw’ amahoro kuko ngo na SETH Sendashonga wari impunzi muri Kenya yagiraga igihe akaza akabasura agasubirayo ndetse nabo bakamusura ,avugako bibabaje kuko SETH SENDASHONGA nawe wari inshuti ya RWIGARA yaje kwicwa nabo bafashije .
Maman DIANE mu muhango wo kwibuka nyakwigendera RWIGARA yagarutse kuri reta iyoboye u Rwanda muri kino gihe avugako nubwo iyo yasimbuye yari mbi ifite amakosa ariko itari yagakoze amahano nkakorwa na reta iriho. Agaruka kubyerekeye amarozi avugako yatunguwe naho umugabo mukuru ahinduka umurozi nta kintu kindi abura uretse ubugome gusa ngo mugihe kera babaga baziko abarozi babaga ari uduceceru twimburamajyo tutagira shinge na rugero. Agaruka kuwatanze itegeko ryo kumwicira umugabo ndetse akaba ariwe wanatanze Luka kuko Kizito Imana yamwise intumwa Luka. Maman DIANE avugako urupfu rw’ umugabowe Imana yariyararumweretse gusa agacyekako ari ugupfa muburyo bw’ umwuka akaba yarumvaga bazamusengera akagaruka mu mwuka ,avugako atibeshya kuwatanze itegeko ryo guhitana umutware we kandi uwo ari nawe watanze itegeko ryo kwica Kizito nizindi nzirakarengane Maman DIANE asaba uwo watanze itegeko ryo kumwicira umutware atavuze amazina ko niba yaba akibasha kumva kuko ngo atanazi niba akiri na muzima , ko YESU nubu akicaye kuntebe y’ imbabazi kandi nawe yamwakira aramutse yihannye amurarikira we nabo bafatanyije ubwicanyi kwakira YESU nk’ umwami n’ umukiza wabo bakababarirwa.


text:
Perezida Kagame avuga ko Imana irema isi nta bice byaremewe gukena, akavuga ko Afurika n’u Rwanda by’umwihariko bitaremewe guhora bisabiriza kubera ubukene, bityo ko mu myemerere ye bitarimo.
Perezida Kagame yabivugiye mu muhango wo gutaha umudugudu w’icyerekezo wa Karama mu murenge wa Kigali mu karere ka Nyarugenge, kuri uyu wa 3 Nyakanga 2019, watujwemo imiryango 240 igizwe n’abatishoboye ndetse n’abari batuye mu manegeka.
Perezida Kagame yavuze ko mu nyigisho ze zo kwemera Imana, nta hari iby’uko hari ibice by’isi byabereyeho gukena.
Yagize ati “Abenshi hano mwemera Imana, none se mwibwira ko yaremye isi, ikarema abantu ariko u Rwanda na Afurika ikabiremera guhora biraho biganya, bisabiriza, bikennye. Mwibwira ko Imana yaremye ibyo bice by’isi, ivuga ngo bimwe bimere neza ibindi bimere nabi! Jye mu nyigisho zanjye zo kwemera Imana ibyo nta birimo”.
Arongera ati “Mu nyigisho jyewe nzi zo kwemera, ni ukuvuga ngo muri wowe, muri jyewe harimo ubushobozi n’uburenganzira bwo kumera neza nk’uko abantu bakwiye kuba bamera neza aho baba bari hose. Igikenewe ni ubufatanye n’abandi ariko duhereye hano iwacu”.
Perezida Kagame yavuze kandi ko ubuzima bwiza ari ubwa buri Munyarwanda, bityo ko butagomba kugera kuri bamwe.
Ati “Ndashaka ko buri Munyarwanda wese agira ubuzima bwiza, agezwaho ibyiza bimuteza imbere kandi afitemo uruhare. Uko ni ko tuzaba dushingira ku ijambo ‘kwibohora’, ariko noneho tukagira ibikorwa kurusha amagambo, ni byo twifuriza Abanyarwanda, ni rwo rugamba turimo kuko urundi rwarangiye”.
Izo nzu zatujwemo abo bantu ni inzu zigezweho zirimo n’ibikoresho byose, hakaba hari izifite agaciro ka miliyoni 22.4Frw kuri imwe n’iza miliyoni 19.8Frw, zigatandukanywa n’ingano yazo bitewe n’umubare w’abazitujwemo.
Perezida Kagame yakomeje asaba abahawe inzu muri uwo mudugudu kuzifata neza, bakazigirira isuku ariko iyo suku igahera ku mibiri yabo, cyane ko bafite ibikenerwa byose birimo n’amazi meza.


text:
Tubafitiye ingemwe nziza za macadamia zibanguriye, hamagara 0788427926
Macadamia ni igihingwa cyera imbuto zikorwamo biscuits(ibisuguti), chocolate, ice cream, ifu yo guteka, imigati, amavuta yo guteka, amavuta yo kwisiga, zirakarangwa zikaribwa nk’ubunyobwa, zikorwamo imiti itandukanye n’ibindi….
Igiti cya macadamia gitangira kwera bwa mbere hashize imyaka iri hagati y’ine kugeza kuri itanu gitewe, kigakomeza gutanga umusaruro kugeza ku myaka iri hagati ya 80 kugeza ku myaka 100.
Kuri hegitari imwe haterwaho ibiti 204, hagati y’igiti n’ikindi hashyizwemo intera ya metero zirindwi.
Ikiro kimwe cy’imbuto za macadamia zumye ubu kigura amafaranga ari hagati ya 1200Frw/kg kugeza kuri 1500Frw/kg.
Umusaruro ku giti kimwe cya macadamia ku mwaka, uri hagati ya 50kg kugeza kuri 75kg, ari byo bibyara umusaruro ungana na 10.200kg kugeza kuri 15.300kg kuri hegitari mu buhinzi bwa kijyambere.
Igihingwa cya macadamia ni igihingwa cyiza gishobora guteza imbere umuhinzi wacyo mu buryo burambye kuko kimara mu murima igihe kirekire gitanga umusaruro, uburwayi bwacyo ni buke kandi kigira n’uruhare mu gufata neza ubutaka.
Izi ngemwe za macadamia tuzifite muri Kigali no mu Bugesera. Muramutse muzikeneye mwatugana tukazibagezaho cyangwa mwabona abazikeneye mukabatwoherereza kuri aderesi iri hasi.
MUGANGA Jean Claude.
TEL: 0788427926
Email: mugangajeanclau@gmail.com


text:
Korali Family of Singers bateguye igitaramo bitiriye ‘Umuryango Mwiza’
Umwami w’Agasobanuye “Yanga” wakunzwe na benshi yatabarutse
Nkusi Thomas wakunzwe na benshi mu bakunzi ba filimi zizwi nka “Agasobanuye” guhera muri 1999 yatabarutse nkuko byatangajwe n’abarimo murumuna we Bugingo Bonny uzwi nka “Junior Giti”.
Yanga yitabye Imana azize uburwayi. Yaguye muri Afurika y’Epfo aho yari amaze iminsi arwariye.
Mu butumwa yanyujije kuri Instagram no ku mbuga ze zose,Junior Giti yagize ati “Ruhukira mumahoro,Muvandimwe Mukuru, Kuri njye wari Papa nizeraga buri gihe kandi nkitabaza mu bihe byose,umwigisha wanjye n’urugero rwanjye muri byose.Ruhuka mu mahoro”
Nkusi Thomas,ufatwa nk’umwami w’agasobanuye,mu minsi ishize yabwiye itangazamakuru ko Imana yamukijije kanseri mu buryo bw’igitangaza nyuma yo kuremba akagera no muri Afurika y’Epfo. Yanga yavuze ko yatangiye gusobanura filime afite imyaka 18 ubwo yigaga mu mashuri yisumbuye muri za 2000.
Kwisanga asobanura filime, avuga ko byaturutse ku mateka ye kuko akiri umwana aho babaga muri Uganda bari baturanye n’abakoraga uyu mwuga wo gusobanura ariko mu kigande.
Ageze mu Rwanda rero yatangiye na we kubyaza umusaruro ibyo yari yarabonye muri Uganda.
Yanga yavuze ko gusobanura byamuhaye amafaranga menshi ndetse bituma amenyekana kugeza ubwo mu 2012-2013 yaje kubihagarika kuko yabonaga isoko ry’agasobanuye ritangiye kugenda nabi.
Mu 2018, Yanga yaje kugira uburwayi bukomeye, arwara ikibyimba ku gifu cyaje kumutera kanseri.
Mu mwaka ushize,Yanga yavuze ko ubwo yari kwa muganga yaje kumenya ko uretse kuba arwaye ikibyimba ku gifu, hari haramaze kujyamo na kanseri.
Akimara kumenya ko arwaye gutya, Yanga yarihebye bikomeye atangira gushaka abakozi b’Imana ngo bamusengere.
Uyu wari waramenye ko muri Nigeria hari umukozi w’Imana witwa TB Josua (uherutse kwitaba Imana) yatangiye kwifuza kujya gusabayo amasengesho, ariko Imana iza kumumusangisha mu nzozi.
Mu nzozi, Yanga yabonekewe n’abakozi b’Imana babiri bifuzaga kumusengera aribo TB Josua na Robert Kayanja wo muri Uganda,uyu wa nyuma akaba ariwe wanamusengeye arakira.
Iki gihe avuga ko ari na bwo yatangiye kumenya ko azakorera Imana, kuko yaje no kumukiza ya kanseri yari yaramujujubije.
Ati “Kanseri nayikize nta wumbaze, bari barambwiye ko bazambaga igifu bakakimaraho cyose, ariko naje gukira nta wumbaze!”
Yanga yamamaye mu gusobanura filimi zari zigezweho hagati y’umwaka wa 2000 kugera muri 2013, umwuga we umuhesha amafaranga menshi nk’uko na we yakunze kubivuga mu biganiro yagiranaga n’itangazamakuru.
Nyuma uyu yaje gukizwa arangamira Uwiteka,aba umurokore unabwiriza ubutumwa.
Yanga yakunzwe kubera amazina n’amagambo yazanye mu gasobanuye nka “Mpuruturu,imikasiro,agatafari,n’andi menshi.Yatabarutse afite imyaka 40.


text:
Bitandukanye na keraIsakoshi ya SFH, twimura ibendera ryibendera rya Backpack & ikimenyetso imbere yimbere ya zippered hanyuma dusige inyuma yinyuma
Ibendera ryibendera ryashizweho nkuburyo bworoshye bwo guhuza ibendera ritanu muri sisitemu imwe, igikapu kimwe hamwe nibendera rimwe birashobora guhuza imiterere 5 izwi cyane (ibendera ryamababa, ibendera ryamarira hamwe nibendera ryurukiramende, ibendera rya arch, ibendera rya paddle)
Ubuso bunini inyuma, buragufasha kumanika kuri posita, bityo ibendera hamwe nicyapa kinini bizaba byiza, bigufasha gushakisha ubucuruzi bushoboka.
Hamwe n'ibishushanyo byabigenewe kubendera na posita ushobora guhindura byoroshye kuva kumunsi umwe ujya kurindi, Ibendera rya Backpack & ikimenyetso nikimwe mubikoresho byiza-bigezweho byo kugenda mukuzamura mu nzu cyangwa hanze.
(1) Igishushanyo cyo gushiraho ibendera.Yatangijwe na WZRODS kwisi yose
.
()
(4) Igice cya zipper gitanga umwanya winyongera kugirango urekure amaboko yawe kubuntu.Umufuka muremure wakozwe cyane cyane kubika inkingi
.
;
(7) Ibikoresho bya Oxford bituma igikapu gikomera kandi kiramba mugukoresha igihe kirekire.
Ubwiza Bwambere, Umutekano Wishingiwe


text:
IGICE CYA KABIRI
Kubera undi murwayi abaganga bari bafite babanje kugeza ku bitaro bikuru, bahageze nyuma y’iminota mirongo itanu. Mu kuhagera basanze Kalisa yabuze icyo afata n’icyo areka kuko basanze uwo mwari yari ashigaje ho gato ngo anogoke kuko umutima we wateraga birenze urugero.Bahise bamukorera ubuvuzi bw’ibanze bumufasha guhumeka, ubundi berekeza iy’ibitaro kubw’amahirwe bagerayo akirimo akuka.
Umuganga mukuru washyikirijwe uwo murwayi yabwiye Kalisa (nawe wari wajyanye nabo), ko uwo mu kobwa ari umunyamahirwe, amuhumuriza ko ari bumere neza.
Bahise bamujyana aho bakirira abarembye (urgence), Kalisa asigara aho yamanjiriwe yibaza ibimubayeho.Yahise ahamagara murumuna we kuko mbere atari yibutse kubikora, amusobanurira ikibazo yahuye nacyo, murumuna we aramukomeza ngo abanze agikemure, Kalisa nawe yiyemeze kuguma aho ategereje igisubizo cya muganga.
Mu gutegereza Kalisa yasigaye yibaza ibintu byinshi ndetse akanyuzamo agahaguruka, akicara, akajya hirya no hino, n’indi myifatire y’umuntu ufite ikibazo kimukomereye.
Kurenza ibindi yaribazaga ati: “None uyu mukobwa nzanye hano yaba ari ya mashitani Papa yambwiye, ko numva na za Kigali iyo ngo bigira abantu wabageza mu rugo ngo ukabasangana ibinono? Umukobwa wa saa sita z’ijoro mu muhanda? Ubundi se abaye ari umuntu, yavaga he ajya he? Ko navuze se nkabona ashigutse nk’ukangutse, yari asinziriye kandi agenda? Kwambara ikanzu y’ijoro se akaba ari yo agendana iryo joro, byo ni ibiki? Yaba ari ba bakobwa bicuruza se yari agiye gutega? Mana, Mana, Mana umfashe ntabe ari kimwe mu byo nibaza."
Izo ntekerezo yazikuwemo n’umufasha w’umuganga wamukomanze ku rutugu na we ashigukira hejuru nk’uwarotaga. Uwo mufasha wa muganga yamubwiye ko hari ifoto bibagiriwe mu mbangukiragutabara ko yari ayimuzaniye.
Kalisa yibajije iyo foto cyane ko we nta foto yari afite, gusa yibuka ko yabonye wa mukobwa hari ikintu yari afite mu ntoki uretse ko atigeze acyitaho kubera kumutabariza, atekereza ko yaba ari iyo foto.
Kalisa yahise ahaguruka arayakira, umufasha wa muganga ahita agenda amusiga aho. Kalisa yitegereje iyo foto yari ifotoye neza cyane iri mu kirahure cyabugenewe (Cadre), yari iy’umusore w’akataraboneka ariko ugaragara ko akiri muto. Kalisa ntiyigeze amumenya cyane ko n’uwari ufite iyo foto ubwe yari atarakamumenya.
Yagumanye iyo foto ategereje ko muganga agaruka. Isaha yashize muganga ataragaruka Kalisa atangira kuganzwa n’ibitotsi, dore ko yari yiriwe mu kazi kenshi, inama, inzara icyaka, n’umunaniro bivanze.
Yakuruye intebe yari yicayeho yisunga urukuta, mu kanya gato aba arasinziriye. icyakora ntibyatinze kuko muganga yahise aza akamukangura.
Kalisa n’igishyika cyinshi yahagurutse bwangu abaza muganga uko umurwayi amerewe. Umuganga ntabwo yahise asubiza Kalisa icyo amubajije, ahubwo yahise ahamagara umushoferi w’imbangukiragutabara. Umushoferi ahageze muganga yamubwiye ko afasha Kalisa akamugeza aho ataha kuko byari bimaze kuba saa munani n’igice z’ijoro.
Kalisa we ibyo gutaha ntibyari bimushishikaje, ahubwo agumya gushimikira muganga amubaza uko umuntu yazanye ameze. Muganga yamusubije mu ijwi ridatomoye neza ati: “Kali.., umurwayi wawe ya…” (Biracyaza).
Ntuzacikwe n’igice cya gatatu cy’iyi nkuru muzagezwaho kuwa mbere w’icyumweru gitaha, ngo umenye icyo muganga yasubije Kalisa cyane ko yamushubije mu ijwi ryaba rihishe ikintu.
Iyi nkuru izajya ibageraho kuwa mbere, kuwa gatatu no kuwa gatanu buri cyumweru.
Nshimyimana Leonidas


text:
Dore uko Frank na Aline GAHONGAYIRE bahembuye imitima y’abanyeshuri bo muri Kaminuza y’u Rwanda i Huye.
Kuri uyu wa gatandatu, abaramyi Aline GAHONGAYIRE, Aimé Frank na Serge RUGAMBA bataramiye abanyeshuri bo muri kaminuza y’u Rwanda ishami rya Huye. Mu ndirimbo zikunzwe na benshi nka Nzakubitsa ibanga, Ndanyuzwe za Aline GAHONGAYIRE, Ubuhamya ya Aimé Frank, nizindi, imitima ya benshi yongeye kunyurwa no guhembuka.
Ni mu giterane cyabereye kuri stade ya kaminuza, cyateguwe n’Ihuriro ry’imiryango y’ivugabutumwa muri Kaminuza y’u Rwanda (FAE). Intego yacyo yagiraga iti “Kuba umunyamumaro mu gihe gisa niki” nkuko tubisoma mu gitabo cya Esteri 4:14. Cyatangiye saa saba gisozwa ahagana saa kumi n’ebyiri. Hagaragayemo kandi n’abandi baramyi bakomeye nka Emmy Vox ndetse n’umucuranzi Nzungu bafashije abitabiriye igiterane guhimbaza Imana.
Umwigisha muri iki giterane yari Prophète Jean Paul KAYONDO. Yibanze ku gushimangira uburinzi bw’Imana ku bantu bayizera. Ibihagurukiye kurwanya abizeye Imana ntibibashyikira kuko baba barinzwe nayo iteka. Ibibazo byose byaza ku mukristo bimusanga afite icyapa kibibwirango “Pass not” (ntibyemewe gukomeza).
Muri iki giterane kandi hanabayemo umuhango wo gushimira abayobozi bacyuye igihe b’iri huriro ryagiteguye, bahagarariwe GASHUGI Yves wariyoboye kuva 2019 kugeza ubu, ndetse no gusengera ku mugaragaro abayobozi bashya barangajwe imbere na TUYISENGE Jean Felix.
Kurikirana uko byari byifashe mu mafoto.
Uko byari byifashe ubwo Aline GAHONGAYIRE yaririmbaga:
Frank mu guhimbaza Imana yongeye guhembura imitima ya benshi. Dore uko byari bimeze:
697 total views, 1 views today


text:
Ku cyicaro cya Kiliziya Gatolika ku isi hamwe n’aba Cardinal bagera kuri 200 umushumba wa Kiliziya Gatolika, Papa Francis ari gusoza inama y’iminsi ibiri yatangiye Ejo kuwa 29 Kanama kugeza no ne kuwa 30 Kanama. Inama yanitabiriwe na Antoine Cardinal Kambanda.
Nk’uko byatangajwe k’urukuta rwa Twitter rwa Arkidiyoseze ya Kigali banditse ho ko Antoine Cardinal Kambanda, ari mu bitabiriye iyo nama ibera i Roma, irimo kuganira ku ngingo zitaramenyekana kugeza ubu.
Uru rubuga rugira ruti “Nyiricyubahiro Antoni Karidinali Kambanda yitabiriye inama y’iminsi ibiri ihuje Papa n’Abakaridinali ba Kiliziya Gatolika, irimo kubera i Roma kuva ku wa 29 Kanama kugera ku wa 30 Kanama 2022, ikaba yitabiririwe n’abakaridinali bagera kuri 200.”
Arkiyepisikopi wa Kigali, Antoine Kambanda yagizwe Karidinali na Papa Francis ku Cyumweru tariki ya 25 Ukwakira 2020, akaba ari we Munyarwanda wa mbere wageze kuri uru rwego.
Icyo gihe Perezida w’Inama y’Abepisikopi Gatolika mu Rwanda, Musenyeri Filipo Rukamba yasobanuye ko Umukaridinali ataba ari uw’Igihugu runaka cyangwa ngo abe uwa Diyosezi ye gusa, ahubwo ngo aba ari Umukaridinali wa Kiliziya Gatolika yose ku Isi.
N’ubwo ntacyari cyatangazwa kubyerekeranye n’iyi nama hari benshi batangiye kuvuga ko ashobora kuba bagarutse no ku ntambara ziri hirya no hino ku isi.
Umuhoza Yves


text:
AMATEKA YACU
Jiangxi Kelley Chemical Packing Co., Ltd yashinzwe mu 2009. Isosiyete yavutse mu mahugurwa y’umuryango, yashinzwe bwa mbere mu 1988, abifashijwemo na Bwana Peng, umupayiniya wapakira umunara w’Ubushinwa.Amaze hafi imyaka 30 ku isoko, akomeza kunoza icyo gihe ubumenyi n'uburambe.Noneho, twishimiye imirongo yacu yambere yo gukora ya ceramic / plastike / ibyuma bipakira, imipira ya ceramic na filteri.Abakozi barenga 200 bafitanye isano itaziguye kandi itaziguye na JXKELLEY.Muburyo bwo gutanga serivise "ONE-STOP" ibicuruzwa byinganda, JXKELLEY yari afite imigabane yibihingwa byubuki bwa ceramic, maze aba nkuwakwirakwije ibicuruzwa byinshi bya alumina na sikeli ya molekile.Hamwe nibicuruzwa bitandukanye nubunyamwuga, JXKELLEY ihaza ibyifuzo bitandukanye kandi byihariye byabakiriya bacu.
Umurongo wigihe cyamateka:
1988: Hashyizweho Pingxiang Kelley Ceramic Gupakira & Uruganda
1995: Shiraho umurongo wibikorwa byo gupakira plastike
1997: Shiraho umurongo utanga umusaruro nigihingwa gishya cyo gupakira ibyuma
2002: Ufite imigabane yikimera cyubutaka ceramic
2006: Yatangiye gukwirakwiza ibicuruzwa byinshi bya alumina na sikeli ya molekile
2008: Ibihingwa byacu byimukiye muri parike yinganda za Pingxiang
2009: Hashyizweho Jiangxi Kelley Chemical Packing Co, Ltd.
2010: Yahawe uburenganzira bwo gutumiza no kohereza ibicuruzwa byigenga kubicuruzwa byakozwe wenyine nkuko byemejwe na MOFTEC
2011: Icyemezo cya ISO9001: 2008
2012: Yateje imbere karubone raschig impeta zidasanzwe
2013: Yatangiye gufatanya na SGS, umugenzuzi mpuzamahanga igice cya 3
2015: Kuvugurura isosiyete yacu ISO QC hamwe na ISO9001, ISO14001, ISO45001;
2017 Kora igenzura rya gatatu hamwe na SHANHAI Institute of Chemical Industry Testing CO.,
2017 Shiraho itsinda ryacu ryibikorwa byo kugurisha & urusobe na R&D;
2019 Tangira kubaka uruganda rwacu rwa 5G rwubwenge;
2020 Uruganda rwacu rwa 5G rwubwenge rutangira gukora;
2020 Itsinda ryibikorwa byacu byo kugurisha & rezo yimukiye mu nyubako nshya;
JXKELLEY Buri gihe ukurikiza filozofiya yubucuruzi ya "umukiriya ubanza, ishingiye ku bunyangamugayo", "kwakira ibibazo, ubufatanye bwunguka" nka filozofiya yiterambere, ukurikiza umwuka w abakozi w "ubwitange bwumwuga, gukorera hamwe", kandi ugakomeza guha abakiriya serivisi gahunda yihariye kandi yumvikana yo gutanga amasoko hamwe nubufasha bwa tekiniki, Mugihe uhaza abakiriya, yanatsindiye izina ryiza kuri JXKELLEY.
Intego yacu: Ubwiza Bwiza, Igiciro Cyiza, Serivisi nziza, Gutanga neza!
JXKELLEY Ikurema Kurushanwa Kuriwe!


text:
Korali Family of Singers bateguye igitaramo bitiriye ‘Umuryango Mwiza’
“U Rwanda rwabonye Obald mushya” -Abaturage
Abanyarwanda batuye hirya no hino mu gihugu, cyane cyane abatuye mu Karere ka Rulindo, bakomeje gutangarira umudamu witwa Odette Mukandinda bavuga ko yasigaranye ingabire yo gukiza nk’iya Obald uherutse kwitaba Imana.
Mu kiganiro Nkunda Gospel yagiranye na Odette Mukandinda yatangaje ko mu rugo rwe hagera abarwayi bari hejuru y’icumi buri munsi kandi bose bagataha bakize. Yagize ati:
“Ndashimira Imana cyane ko yampaye impano yo kurambika ibiganza ku bantu bagakira indwara zari zarabarembeje. Mu rugo iwanjye nakira abantu barenga icumi ku munsi kandi bose bagataha bakize kubera izina rya Yesu.”
Uwiringiyimana Jean de Dieu ni umwe mu baturage bahamya ko Mukandinda Odette afite impano yo gukiza abarwayi. Yagize ati:
“Uyu mubyeyi rwose ni Obald mushya kuko njyewe namuzaniye umwana wanjye wari warazengerejwe n’amaso ariko amukozeho gusa umwana ataha yakize.”
Mugenzi we Nirere Gaudense yagize ati: ” Uyu mubyeyi turaturanye, bityo mbona abantu baturutse imihanda yose baza ngo abarambikeho ibiganza ndetse harimo n’abazungu.”
Mukandinda Odette ni umubyeyi utuye mu Karere ka Rulindo, Umurenge wa Cyivugiza, Akagari ka Masoro ho mu mudugudu wa Rebero.
Ubusanzwe yavukiye mu Karere ka Rulindo ahazwi nka Murambi, avukira mu muryango w’abana 12, harimo abana 9 ndetse se akaba yari afite abagore 2. Papa we yitwaga Ngirumpatse Francois, nyina akitwa Sinahamagaye Veronica.
Nyina yapfuye ubwo Mukandinda yari afite imyaka 2 bituma asharirirwa n’ubuzima kubera kubana na mukase.Yaje kumenya ko yifitemo ingabire yo gukiza abarwayi ubwo yari afite imyaka 5, dore ko muri icyo gihe yakozaga ikiganza ku murwayi agakira ndetse akanavura imvune, ibyo bita kunga.
Mukandinda Odette yashakanye na Ndagiriwemana Jean Damascene ku italiki ya 12 Gashyantare 1994, aza kwitaba Imana mu mpera z’umwaka was 2019, azize impanuka, maze amusigira abana 8 barimo n’uruhinja.
Uyu mu mudamu abantu benshi biriwa mu rugo rwe abarambikaho ibiganza bagakira indwara zitandukanye aho uyu mubyeyi ufite imyaka 47 amaze imyaka 20 akiza abantu ariko ikibabaje nuko mu Rwanda hose bataramumenya.


text:
Bakora ‘tapis’ mu dutambaro dusigazwa n’abadozi
Itsinda ry’abakobwa umunani bari basanzwe bakora umurimo wo gutaka amasaro, biyemeje no gukora tapis mu dutambaro dusigazwa n’abadozi.
Claudine Nyirakamana, umwe muri aba bakobwa bakora mu gakiriro k’i Save mu Karere ka Gisagara, avuga ko izo tapis bazikora bifashishije umufuka bagenda bapfundikaho udutambaro duto duto.
Agira ati "Twabyigishijwe na mugenzi wacu umwe. Tapis ipima nka metero kuri metero twayigurisha nk’ibihumbi bitandatu."
Nyirakamana anavuga ko kugeza ubu batarabasha kubona abaguzi babagurira izi tapis, kandi ko bababonye byabafasha.
Bamwe mu babonye izi tapis bavuga ko basanze zishobora gusukurwa mu buryo bworoshye.
Uwitwa Vestine Kabatesi agira ati "Iyi tapis yanafasha mu kurera abana. Umwana mutoya yayicaraho agahugira mu gukinisha udutambaro tuyigize, amasaha akaba yicuma."


text:
Gufasha umukene ni ugutanga inkunga iyo ari yose ivuye ku mutima w’uyitanze ndetse akabikorana urukundo aba yiteganyirije umugisha ku Mana.
Mu cyumweru cya Caritas hakorwa ibikorwa bitandukanye birimo kwita ku batishoboye. Caritas Kigali nayo yasuye abasaza n’abakecuru baba mu kigo gifashirizwamo aba basaza n’abakecuru kiri ku giti cy’inyoni.
Sr UWIMANA Théodola, yakiriye itsinda ryaturutse muri Caritas Kigali rishyiriye ifunguro aba bakene bitabwaho n’aba Bikira yabasobanuriye uburyo aba bakene bitabwaho ko bababakorera ikintu cyose bitewe n’ikigero cy’imyaka bagezemo n’ubumuga bafite.
Mu mpano babahaye Caritas Kigali yageneye aba basaza n’abakecuru amafaranga ibihumbi ijana na mirongwitanu (150.000) bagirana n’ubusabane basangira ifunguro ndetse banacinya umudiho.
Narame Gratia ukuriye ishami ry’imibereho myiza muri Caritas Kigali avuga ko mu cyumweru cya Caritas bakora ibikorwa bitandukanye birimo ibyo gufasha abakene n’abatishoboye.
Ati” twafashe itsinda ry’abakozi 4 bajya gusura bano basaza n’abakecuru baba muri kino kigo k’inshuti z’abakene”.
Tugirimana Jean de Dieu niwe uwari uhagarariye abakozi ba Caritas Kigali bajyanye gusura aba bakecuru n’abasaza akaba yaravuze ko bishimiye cyane kugera muri icyo kigo, kandi ko banejejwe cyane n’uko bakiriwe.
Ati “Tukimara kumva ko hari ahantu hatuye abantu nka bo, twahise tugira amatsiko yo kuhagera, kuko burya ngo umusaza ni inzu y’ibitabo”.
Akomeza avuga ko nubwo gusura aba basaza byari ukubaha inkunga babageneye ari na byiza kuganira nabo kuko byubaka abakiri bato.
Uwahagarariye abasaza n’abakecuru baba muri icyo kigo yashimiye cyane Caritas Kigali by’umwihariko abayihagarariye mu kubasura, ababwira ko babayeho neza kandi bakomeza kubifashwamo n’isengesho bityo Imana ikabafasha ikabarinda. Yabasabye ko igikorwa cy’urukundo bakoze kitabaho umunsi umwe ahubwo ko bakwiye kuzagaruka kubareba.
Ati “burya imvura igwa ni isubira, turifuza ko muzagaruka kutureba n’ikindi gihe”.
Ikigo kigo cyita ku basaza n’abakecuru cyatangiye muri 1986 gikorera mu Gatsata, hanyuma kiza kwimukira ku Giti cy’inyoni, ababikira b’inshuti z’abakene nibo bakorera ubutumwa muri icyo kigo, bakaba barakigezemo muri 1998. Iki kigo gifote ubushobozi bwo kwakire abashaje bagera kuri 20, gusa kugeza ubu harimo 17, abakecuru 10 n’abasaza 7.
Abari muri iki kigo babayeho mu buzima bwiza kuko bitabwaho cyane n’ababikira 3 ndetse n’aba novice 2 baba muri icyo kigo.
Umwanditsi


text:
>> Igihe cy'Igisibo
Amasomo yo ku munsi w'Amavuta Matagatifu, icyumweru cya 6 cy'Igisibo
Isomo rya mbere : Iz 61, 1-3a. 6a.8b-9
Umuhanuzi Izayi
1Umwuka w’Uhoraho urantwikiriye, kuko Uhoraho yantoye akansiga amavuta; yanyohereje gushyira abakene inkuru nziza, komora abafite umutima wamenaguritse, gutangariza imbohe ko zibohowe, n’abapfukiranwaga ko bafunguwe, 2kwamamaza umwaka w’impuhwe z’Uhoraho, umunsi w’ukwihorera kw’Imana yacu, guhumuriza abari mu cyunamo bose, 3kwambika ikamba abashavuye b’i Siyoni. Bazambikwa ikamba mu kigwi cy’ivu, umwambaro w’umurimbo mu cyimbo cy’ibigunira, basigwe amavuta y’ibyishimo mu mwanya w’umubabaro. 6aNaho mwebwe muzitwa «abaherezabitambo b’Uhoraho», bazabite «abagaragu b’Imana yacu». 8Nzabaha igihembo cyanyu nta buryarya, nzagirane namwe Isezerano rizahoraho iteka. 9Ababakomokaho bazamenyekana mu mahanga, urubyaro rwanyu rwamamare mu miryango; abazarubona bose bazamenyereho ko ari urubyaro Uhoraho yahaye umugisha.
Kuzirikana : Zab 89 (88), 20a. 21,22.25, 27.29
ZABURI
Inyik/ Nyagasani, ni wowe ufite amagambo y’Isezerano rihoraho.
- Kera wavuganiye n’abayoboke bawe mu ibonekerwa,
- maze uravuga uti «Nasanze Dawudi yambera umugaragu,
- maze musiga amavuta yanjye matagatifu.
- «Ikiganza cyanjye kizamuramira,
- n’ukuboko kwanjye kuzamutize imbaraga!
- Ubudahemuka bwanjye n’impuhwe zanjye bizahorana na we,
- maze azegure umutwe kubera izina ryanjye.
- «We azanyiyambaza agira ati ‘Uri Data,
- uri Imana yanjye, uri urutare nkesha agakiza!’
- Nzamukomereza impuhwe zanjye ubuziraherezo,
- kandi iryo sezerano ntirizasubirwaho.»
Isomo rya kabiri : Hish 1, 5-8
Ibyahishuriwe Yohani Intumwa
Bavandimwe, nimugire ineza n’amahoro 5bituruka kuri Yezu Kristu, umuhamya w’indahemuka, umuvukambere mu bapfuye n’umugenga w’abami bo ku isi. Koko Kristu aradukunda; yadukijije ibyaha akoresheje amaraso ye, 6maze atugira ihanga rya cyami n’abaherezabitambo, kugira ngo dukorere Imana Se. Naharirwe rero ikuzo n’ububasha, uko ibihe bihora bisimburana iteka! Amen! 7Nguyu araje rwagati mu bicu, maze icyitwa ijisho cyose kizamubone, ndetse n’abamuhinguranyije: imiryango yose y’isi izajya mu cyunamo ku mpamvu ye. Ni byo koko! Amen! 8Ni jyewe Alufa na Omega, Intangiriro n’Iherezo, - uwo ni Nyagasani Imana ubivuga - Uriho, Uwahozeho kandi Ugiye kuza, Umushoborabyose.
Ibango-ndirimbo ribanziriza Ivanjili : Iz 61, 1
Ikuzo n’ibisingizo ni ibyawe, Nyagasani Yezu.
- Umwuka w’Uhoraho uragutwikiriye,
- Yakohereje gushyira abakene Inkuru Nziza y’umukiro.
Ikuzo n’ibisi + Luka Muri icyo gihe, 16Yezu ajya i Nazareti aho yari yararerewe, maze nk’uko yabimenyereye, yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura, abona ahanditse ngo 18«Roho wa Nyagasani arantwikiriye, Kuko yantoye akansiga amavuta, agira ngo ngeze Inkuru Nziza ku bakene, ntangarize imbohe ko zibohowe, n’impumyi ko zihumutse, n’abapfukiranwaga ko babohowe, 19kandi namamaze umwaka w’impuhwe za Nyagasani.» 20Yezu abumba igitabo, agisubiza umuhereza maze aricara; mu isengero bose bari bamuhanze amaso. 21Nuko atangira kubabwira ati «Ibiri mu isomo mumaze kumva, mumenye ko byujujwe uyu munsi.»
Ivanjili Ntagatifu : Lk 4, 16-21
+ Luka
Muri icyo gihe, 16Yezu ajya i Nazareti aho yari yararerewe, maze nk’uko yabimenyereye, yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura, abona ahanditse ngo
18«Roho wa Nyagasani arantwikiriye,
Kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe,
n’impumyi ko zihumutse,
n’abapfukiranwaga ko babohowe,
19kandi namamaze umwaka w’impuhwe za Nyagasani.»
20Yezu abumba igitabo, agisubiza umuhereza maze aricara; mu isengero bose bari bamuhanze amaso. 21Nuko atangira kubabwira ati «Ibiri mu isomo mumaze kumva, mumenye ko byujujwe uyu munsi.»


text:
- Umuyobozi muri MINEDUC ati “Ikarita y’umunyeshuri koko ikwiye kurenza 500Frw?”
Abayobozi b’ibigo by’amashuri bazarenga ku mabwiriza aherutse gushyirwaho, bagatumbagiza amafangara acibwa ababyeyi, bibukijwe ko hari ibihano bibategereje dore ko hari amakuru yatanzwe ko hari aho ikarita y’umunyeshuri n’iyi myitwarire zageze ku bihumbi 20 Frw.
Ibi byagarutsweho mu nama nyunguranabitekerezo yahuje Minisiteri y’Uburezi n’abayobozi b’Ibigo by’amashuri y’inshuke, abanza n’ayisumbyuye ya Leta ndetse n’akorana na Leta ku bw’amasezerano, yagarukaga ku myiteguro y’itangira ry’umwaka w’amashuri wa 2022-2023.
Iyi nama ibaye nyuma y’iminsi micye Guverinoma y’u Rwanda itangaje amabwiriza mashya ajyanye n’uruhare rw’ababyeyi mu burezi bw’abanyeshuri biga mu mashuri y’incuke, abanza n’ayisumbuye ya Leta n’akorana na Leta ku bw’amasezerano, yashyizwe hanze tariki 14 Nzeri 2022.
Aya mabwiriza agaragaza ko umunyeshuri utaha azajya yishyirirwa 19 500 Frw naho uwiga aba mu kigo akazajya yishyurirwa 85 000 Frw.
Umunyamabanga wa Leta muri Minisiteri y’Uburezi ushinzwe Ikoranabuhanga, Imyuga n’Ubumenyingiro, Nirere Claudette yavuze ko hari amakuru yatanzwe ko hari abayobozi b’ibigo by’amashuri batangiye kurenga kuri aya mabwiriza.
Yagize ati “Hari abayobozi [b’ibigo by’amashuri] barimo kuzamura ibiciro by’ibikoresho bigurishirizwa ku ishuri. Hari urugero twabonye uwavuze ngo ikarita y’ishuri n’iyimyitwarire yayishyize ku bihumbi 20…’muraseka ariko twabibonye’.”
Nirere Claudette avuga ko impamvu y’ariya mabwiriza, harimo no guca izi ngeso zo guca amafaranga y’umurengera yajyaga ashyirwaho na bamwe mu bayobozi b’Ibigo by’amashuri. Ati “Iyi karita yagombye kurenza maganatanu (500 Frw)?”
Muri ibi biganiro MINEDUC yagiranye n’abayobozi b’Ibigo by’amashuri, hari abagaragaje ko bari bagifite imishinga myiza nko kubaka inzitiro.
Ati “Hari n’abubaka amasale mberabyombi bagakoreramo ibindi bintu, ibyo na byo twasabye cyane cyane abayobozi b’Uturere tw’Umujyi wa Kigali kwegera ayo mashuri noneho bigasabwa bigashyirwa mu ngengo y’imari kuko nubundi aba ari amashuri ya Leta. Umuyobozi uzabirengaho azahanwa, ibi ntabwo ari ubwa mbere tubivuze kandi tuzakomeza kubisubiramo.”
Bamwe mu bayobizi b’Ibigo by’amashuri bagaragaza ko aya mabwiriza mashya ashobora kuzabagonga kuko hari n’abari bafite imishinga bari baratangiye kandi bumva ko hari uruhare ruzava mu babyeyi bayarereramo.
Mwizerwa Appolinaire uyobora Urwunge rw’Amashuri rwa Urumuri mu Karere ka Nyagatare, avuga ko bari batangiye kubaka no kuvugurura ibyumba by’amashuri kugira ngo bakureho uburyo abana bigaga igitondo n’ikigoroba.
Ati “Ndetse ubu ibikorwa bimwe biriho birakorwa, twumvaga kuzabyishyura, amafaranga tuzayakura mu yo twagombaga gusaba ababyeyi dusanzwe tuyasaba.”
Uyu muyobozi wa GS Urumuri uvuga ko hari n’indi mishinga bateganyaga yose igamije kuzamura imyigire myiza y’abanyeshuri, yavuze ko ababyeyi barerera muri iri shuri bari basanzwe bishyura ibihumbi bitanu (5 000 Frw) agenerwa ibikorwa nk’ibi ariko ko aya mabwiriza mashya atabyemera.
RADIOTV10


text:
Kongera igihe Batiri z’umuriro zagenewe mu Rwanda
Ku bufatanye n’amasosiyete atandukanye atanga ibikoresho by’imyirasire hamwe na Leta y’u Rwanda, Enviroserve Rwanda iri gukusanya batiri z’umuriro zishaje cyangwa zangiritse (zaba zigifite garanti cyangwa zitayifite) ikazisuzuma, ikazitunganya ndetse ikanazinagura. Tuzikura mu makusanyirizo ari hirya no hino tukazohereza mu iduka ryacu ryabugenewe. Ku bufatanya na sosiyete ya Aceleron, izo batiri zashaje zirasuzumwa zikongerwamo amashanyarazi, ubundi zigapakirwa zikongera kugurishwa ku isoko. Izo batiri zasubijwe ku isoko ziba zashyizweho akuma gapima uko batiri igenda ikora kakatwohereza amakuru, kakanarinda kuyifata nabi, bityo igihe yagenewe kikiyongera.


text:
Nkunda kureba sinema zerekana uko inyamaswa zihiga. By’umwihariko ariko njya nitegereza cyane uko Intare zitwara iyo zirimo guhiga izindi nyamaswa. Sinibuza guseka cyane iyo mbonye intare isimbukiye imbogo ariko byagera aho izindi mbogo zirukaga zihunga zigasa n’iziyunguye agatekerezo, zigahagarara, zikisuganya, zigasubira inyuma gutabara iyazo yasigaye mu nzara z’intare! Nta gishimisha nko kureba ukuntu intare Umwami ishyamba yiruka ibebera, ikimwaro cyayibanye cyinshi!
Muri iyi minsi mwaba muri kwitegereza Paul KAGAME ngo murebe uko asa kandi agenza nk’intare yamwaye ??!!
I.IKIMWARO CYA PAUL KAGAME
Uyu munyagitugu yarabanje avuza iyabahanda, abeshya Abanyarwanda n’ isi yose ngo nibamurebe mu maso ngo ni umudemokarate w’akataraboneka. Ngo nta nyota y’ubutegetsi afite nk’abahutu bamubanjirije. Ngo manda ebyiri yemererwa n’Itegekonshinga nizirangira mu mwaka wa 2017 ntazakenera kurihindura ngo yihambire ku butegetsi!
Ntibukeye kabiri, yadukana agashya ko kwikoreza abaturage bagowe ibiseke ku ngufu ngo babijyane mu Ntekonshingamategeko kwerekana ko bamukunda byarenze igipimo; akomereza ku kwinginga abakecuru ngo nibaririmbe kandi babyine ko rwose KAGAME ari murumuna wa Yezu Kristu; naho “Abacukuzibimisarani” bo bahindurirwa akazi, bahabwa “mikoro” ngo bazenguruke igihugu cyose bomongana ngo” KAGAME atariho u Rwanda ntirwabaho! Ngo niwe wenyine wavukiye gutegeka, abandi benegihugu bose bakaba bagomba kwiheshereza agaciro mu kumubera abagereerwa n’inkomamashyi”! Ibyo twese twarabibonye turumirwa, Abazungu bari barizeye KAGAME bo baranyonyomba, bikuriramo akabo karenge, umwe umwe nta nduru!
Ingaruka zo gutegekwa n’”Umunyakinyoma utagira indangagaciro n’imwe yubaha”, ubu nizo rero zikomeje kujya ku kabonabose. Kwihishira byarangiye! Reka twibutse bine mu bimenyetso simusiga byagaragaje ko twinjiye mu bihe bidasanzwe:
(1) Mu Ukuboza 2015 KAGAME yategetse ko Itegekonshinga risuzugurwa burundu,kugirango rimwemerere kuzaba umwami w’u Rwanda ubuziraherezo.
(2) Ingingo ya 25 y’Itegekonshinga igena ko nta mwenegihugu ugomba kubuzwa gutahuka mu gihugu cye, Paul KAGAME yategetse ko itazongera gukurikizwa ukundi. Byagaragaye cyane taliki ya 23/11/2016 ubwo yafataga icyemezo kigayitse cyane cyo gucira ishyanga Padiri Thomas NAHIMANA, Nadine Claire KASINGE,Venant NKURUNZIZA na KEJO MAHIRWE Skyler bari biyemeje gutahuka mu Urwababyaye bagiye gufasha Abanyarwanda guharanira uburenganzira bwabo. Ubwo KAGAME yaduhezaga ishyanga yishuka ko abatuye mu gihugu imbere bose yarangije kubatera ubwoba bidasubirwaho,ko ntawe uzatinyuka kumuhangara mu matora y’umukuru w’igihugu yo mu 2017.
Icyo atamenye ni uko ubushake y’impinduka bwarangije kuzura mu mitima y’abanyarwanda batagira ingano.
Ntiyamenye aho Diane RWIGARA ateye aturuka, ntiyigeze anamenya uko uwo mwari yatojwe ibya politiki n’amarira y’akarengane yahogoje Abanyarwanda benshi! Kuko batari bamwiteguye, kumucecekesha byakomeje kubera KAGAME n’Agatsiko ke ingorabahizi.
- AYA MARIRA YATEWE N’UMUGAMBI MUBISHA WA KAGAME YO KURIMBURA UMURYANGO WA RWIGARA, HARI AHO AHURIYE N’UYU MUKWABU WO GUFUNGA ABAYOBOZI BA FDU BARI I KIGALI?
Gutoteza umuryango wa RWIGARA hagamijwe kuwutindahaza no kuwurimbura bifitanye isano n’umukwabu wo gufata no gufunga abayobozi ba Opozisiyo y’imbere mu gihugu bo mu bwoko bw’Abahutu. Ntiriwe ndondogora reka mbabwire uko tubibona mu tugingo 5 gusa dukurikira.
1.Mu gihe abaturage bari bataribagirwa uko KAGAME yagaraguye mu biziba kandi amurenganya umusore Abanyarwanda twese twakundaga witwa Kizito MIHIGO, yadukiriye Diane RWIGARA n’umuryango we . Mu gutoteza Nyakubahwa Kandida Perezida Diane RWIGARA n’umuryango we ku mugaragaro kandi mu buryo bugayitse cyane, buteye agahinda, ubwoba n’umujinya, Paul KAGAME yivuyemo bidasubirwaho. Yashyize umukono ku bisanzwe bizwi! Yeretse abenegihugu bo mu bwoko bw’Abatutsi, ko amaraso yabo ntacyo amubwiye, ko abatanze utwabo bagatera inkunga umutwe w’Inkotanyi mu ntambara yatangiye ku ya 1/10/1990 nta kandi gaciro bafite mu maso ye, uretse kumubera ibitambo akeneye! Mu yandi magambo KAGAME yahumuye amaso ya ba Batutsi bake cyane bari batarasobanukirwa, bakaba bacyishuka ko KAGAME aribo yarwaniye, ko ari Umukiza wabo! Mu kugaraguza agati umuryango wa RWIGARA ku kabonabose KAGAME noneho yerekanye uwo yariwe kuva mu ntangiriro: icyo yishakiraga ni UBUTEGETSI kugira ngo abwifashishe maze asahure igihugu, yibere umuherwe ndetse w’umunyamurengwe, we n’umuryango we gusa basezere ku bukene, buri mwana we ajye agenda muri LANDCRUISER y’akataraboneka, mu gihe abana ba rubanda itanga imisoro baribwa n’ingona bagiye kuvoma ibiziba byo kunywa!
2.Icyatunguye KAGAME, ni ugutahura ko Abanyarwanda bamuzi neza, ko biteguye no kumubwiza inaninarimwe (Résistance à l’oppression). Ngira ngo yaguye igihumura abonye neza ko babandi yari yarabeshye ko yakijije bamuzi nk’AKAMASA KAZACA INKA kugeza n’igihe amarira y’umubyeyi uri mu kaga ashyize ahagaragara kwa kuri abanyarwanda bose bazi ariko batinyaga kuvuga kwerekeye Kagame n’Agatsiko ke kitwaje intwaro: “MURI INTERAHAWE Z’UBUNDI BWOKO”! Mambo kwisha!
3.Dore icyo gufata abayobozi ba Opozisiyo bo mu bwoko bw’Abahutu bisobanuye:
Kagame ni umugome ariko si impumyi, si n’igipfamatwi! Yamaze kubona ko ubutindi bwinshi yashyize muri gahunda yo kurimbura umuryango wa RWIGARA bugiye kumubyarira amazi nk’ibisusa ku buryo budasubirwaho aherako atangira ya “makinamico asanganywe” bo bita “AMAKATA”, mu rwego rwo kuyobya uburari no kurangaza abanyarwanda:
(1) Mu gufunga abanyapolitiki bo mu bwoko bw’Abahutu, KAGAME agamije kugerageza guhumuriza no kongera guhuma amaso Abatutsi barangije kumubona nk’ “INTERAHAMWE Y’UBUNDI BWOKO”. Arashaka kubabwira ko “atari we mwanzi w’Abatutsi”. Ko umwanzi wabo ari umuhutu wese, wa wundi wabishe kandi n’ubu akaba agifite umugambi wo kubatsemba! Mwibuke “IKIBAZO-NCENGEZAMATWARA” cyuje urwango Paul KAGAME aherutse kwandikisha ku kinyamakuru cye gishya cyitwa INKOTANYI: “Quelle ethnie est considérée comme responsable du génocide des Tutsi en 1994 au Rwanda? « (« Ni ubuhe bwoko buzwiho kuba bwaratsembye Abatutsi mu mwaka w’1994?” Biragaragara neza ko Kagame ari muri « stratégie » y’amacakubiri, agendereye guteranya Abahutu n’Abatutsi kugira ngo hatagira utabara undi mu gihe abagabyeho igitero.
(2) Gushinja Abayobozi ba FDU ko bari gukorana n’imitwe y’abahutu ishaka gutera u Rwanda iturutse mu gihugu “kitazwi”(!) ni ugushaka kuvumbura ubwoba n’umujinya w’Abatutsi abashyira imbere igikangisho cy’uko Abahutu bashobora kugaruka ku butegetsi. Icyo agamije ni ukugira ngo Abatutsi bamutereye icyizere muri iyi minsi bamugarukire, hato badatera intambwe yo kwiyemeza gufatanya n’Abahutu bo muri Opozisiyo bashaka guhirika ubutegetsi bwe bw’igitugu gikabije.
(3) Gufungwa kwa bariya Bahutu bo mu ishyaka rya Victoire INGABIRE UMUHOZA uheze muri gereza arengana, ntihagire ubikinisha, kuko mu kandi kanya amaraso yabo araba ashobora kumenwa kuko KAGAME ayakeneye kugira ngo yongere yerekane nyine ko abereyeho kuba Umukiza na Nyagasani urinda umutekano w’Abatutsi. Mu mutwe wa KAGAME ufite uburambe mu kwiyuhagiza amaraso, nta kundi yakoozwa amaraso ya RWIGARA adakarabye aya Bonifasi Twagirimana na bagenzi be!
(4) Hagati aho birashoboka ko umuryango wa RWIGARA wahabwa agahenge by’akanya gato ariko baritonde…ntabwo KAGAME wacuje RWIGARA ubuzima, agasenya amagorofa n’amazu bye, agafunga inganda, agafatira amakonti, agashyira umupfakazi n’impfubyi mu mapingu agamije kubivugana rwihishwa…ntabwo azabareka gutyo gusa kuko mu by’ukuri bamukojeje isoni! Intare yamwaye…muyitege!
(5) Gusa ubwo abanyarwanda bamaze kumenya ufite uburambe mu koga mu maraso yabo, baramutse bagize ubwenge burenze ubw’imbogo ho gato bamuviraho inda imwe, agasoma nkeri cyangwa akibira ubutazuburuka. None se ngo iyo ukomeje guhishiira umurozi ntakumaraho urubyaro?
UMWANZURO
Ibihe bya politiki iyi ntindi ngo ni “Manda ya gatatu itemewe” yinjijemo Abanyarwanda birakomeye cyane kandi ntibisanzwe. Birasaba ko abanyarwanda barekera aho kuzarira ahubwo bakihutira kugira imyitwarire mishya: bagakanguka, bagahaguruka, bakagira icyo bakora KIDASANZWE.
Mu bihe bisa nk’icyo tugezemo, na YEZU KRISTU ubwe yageze aho abwira Intumwa ze ati: “Ubu noneho… n’udafite inkota nagurishe igishura cye, maze ayigure” Luka 22,36.
Banyarwanda, Banyarwandakazi, iyaba uyumunsi mwakundaga mukumva ijwi rye, ntimunangire imitima yanyu!
Murakarama.
Padiri Thomas Nahimana.
Perezida wa Guverinoma y’u Rwanda ikorera mu buhungiro.


text:
Inyigisho yo ku wa gatatu w’icyumweru cya IV gisanzwe/B, 3/2/2021
Amasomo: Heb 12,4-7.11-15; Mariko 6,1-6.
AHO YEZU NTATANGAZWA NO KUTEMERA KWACU?
Yezu naganze iteka.
Abakurambere bacu bitegereje ibintu basubira ibindi birangira bagize bati: “Nta muhanuzi iwabo’ cyangwa ngo ‘Nyirandakuzi ntimutahana ubukwe”. Iyi migani yombi kimwe n’izindi mvugo, iyo abantu badashaka kumva ibyo babwirwa, bashaka impamvu n’aho zitari. Umwe ati: “Uyu uri kuvuga ni mwene kanaka, ndamuzi neza, biriya se avuga abikomora he? Ni umwana, ntiyigeze arenga ikirere cy’iwabo, kure yagiye ni mu giti cyangwa mu isoko rya…nta gitekerezo cyamuvaho. Ndetse no mu muryango we nta cyiza cyavamo”. Ugasanga abantu bitiranya inenge yagaragaye mu muryango n’uwo bari kunenga, nuko urubwa bakarubambikana. Aho kumva icyo babwiwe n’akamaro kibafitiye ahubwo bakareba inkomoko.
Ibyo ni byo byabaye kuri Yezu mu butumwa bwe, bwo gucungura inyoko muntu. Ni ho yagize ati: “Nta handi umuhanuzi asuzugurwa, uretse mu gihugu cye, muri bene wabo, no mu rugo iwabo”. Kubera iki? Abantu hari ingeso yo kwikuza no kumva ko uwo bazi, uwo babonye avuka, nta cyo yabagezaho cyangwa abereke igikwiye. Birakwiye kwibaza natwe niba kuba tuzi neza abatugezaho Inkuru Nziza, abaduhanura, abaducyaha ngo twisubireho tudahinyura ubutumwa bwabo kubera ko tubazi inkomoko? Bityo tukaba tugaragarije Yezu ko turi abahakanyi. Dore ko we ubwe yivugiye ati: “Ubakiriye neza, ni jye aba yakiriye, n’unyakiriye aba yakiriye Uwantumye” (Mt 10, 40).
Twese tuzi ko Imana yitorera uwo ishaka n’igihe yishakiye. Bityo bikatwereka ko inzira n’ugushaka kwayo bihabanye n’ibyacu. Yo yihitiramo itabanje kureba isura, igihagararo n’ubuhanga, ahubwo uwemera kuzayibera igikoresho ubundi ikikorera umurimo wayo. Yezu uyu munsi aradukebura mu buzima bwacu, ko tudakwiye kugendera ku marangamutima ahubwo tukayoborwa n’ukuri. Mbere yo kureba no kujora ukubwira ahubwo ugasuzuma niba ibyo avuga bifite ishingiro kandi bikwiye.
Hari ikintu dukwiye kongera kureba niba tugikora bikwiye: Gutagatifuza umunsi wa Nyagasani. Twe uwo munsi ni icyumweru, kuko ari umunsi duhimbazaho umutsindo wa Yezu: ari wo Pasika ye: duhimbaza umunsi w’Izuka rye mu bapfuye. We ubwe yatsinze icyaha n’urupfu azukira kutugabira ubugingo.
Ese uwo munsi wa Nyagasani uwuhimbaza ute nk’uwemeye kuba Uwakristu?
Yezu ni umwana w’Imana, akaba umucunguzi n’urugero rwacu. Dore we yafataga umwanya akitabira Isabato, umunsi w’Imana wubahirizwaga icyo gihe atarahindura byose bishya, ngo atwinjize mu Isezerano Rishya dukesha kudupfira ku musaraba akaba ari we gitambo kimwe rukumbi gihongerera ibyaha byacu, nk’uko ibaruwa yandikiwe Abaheburayi ibitubwira: “Ubwo dufite Umuherezagitambo mukuru uhebuje, watashye mu ijuru, Yezu, umwana w’Imana, nitwikomezemo ukwemera” (Heb 4,14).
Ubwo rero Yezu yitabiraga Isabato, agatangira kwigisha bene wabo, aho kumwemera no kwishimira inyigisho n’ibitangaza yabakoreraga ngo bamenye ko Ingoma y’Imana yabatashyemo; bo batangiye kwibaza aho akomora ubwo buhanga n’ububasha bw’ibitangaza byaherekezaga Ijambo yabashyikirizaga, ngo bemere ko akomoka ku Mana, bo batangiye kwibaza inkomoko yabyo. Ni bwo buri wese atangiye kuvuga uko amuzi n’aho amuzi.
Bibwiraga ko bamuzi neza. Nyamara ubumenyi bari bamufiteho bwari bwa ntabwo. Nta n’umwe muri bo wari uzi neza Yezu uwo ari we n’ubutumwa bwe. Igihe bibwiraga ko ari mwene Yozefu na Mariya, ntibamenye ko ubuhanga n’ibitangaza bye abikomora ku mubano ukomeye afitanye n’ Imana Se, yamwohereje kubohora abantu ku ngoyi y’icyaha n’urupfu.
Ese twebwe abahamya ba Kristu, abatureba batubona gute? Mbere y’uko batuvuga uko batureba, icyo tugomba kuzirikana ni uko twakwihatira kubaho no kugaragaza mu mvugo no mu ngiro, tukerekana uwo twemeye, aho tunyuze tukarangwa no gukora neza, gukunda no kuba urumuri rw’abandi, n’ubwo ntawe uneza bose ariko abafite amaso abona n’amatwi yumva ntibazatinya gutangaza ukuri bati: “Ni Imana y’i rwanda, ni umuhanuzi, ni umuntu w’Imana”. Ngibyo ibyo dukwiye guharanira.
Iyi vanjili ya none hari ikintu itubwira, wenda tudakunda kwibaza. Hano rubanda rwari ruteze amatwi Yezu, ntabwo ruvuga ko Yezu ari Mwene Yozefu na Mariya. Ahubwo baraterura bakagira bati: Uriya si wa mubaji tuzi, mwene Mariya? Ni ikimenyetso kidashidikanywaho ko Yozefu yari yarapfuye, Mariya yari yarapfakaye, kuko Yozefu, umugabo we udahinyuka yari yaratabarutse.
Ibyo biratwereka uruhare rukomeye Mariya yagize mu buzima bw’umwana we Yezu, mukumufasha kugenda ategura ubutumwa bwe bwo kuzamamaza Ingoma y’Imana, ikaba ingoma y’urukundo, impuhwe n’ubutabera. Bityo tugakuramo inyigisho, yo kutadohoka mu gukomera ku masezerano twagiranye n’Imana igihe cyose duhabwa amasakaramentu. Kuba twahura n’ibigeragezo cyangwa ingorane mu buzima bwacu, ntibikwiye kuba byadukoma mu nkokora, mu gukomera mu kwemera. Dore ko na Mariya, igihe Yozefu yitabye Imana atigeze acogora kuba hafi y’ Umwana we kuzagera ku ndunduro, haba mu nzira y’umusaraba agiye kudupfira; yakomeye ku mugambi w’Imana ngo Ingoma yayo iganze mu bana bayo.
Twe abagize amahirwe tukaba twemera ko twamuherewe ahakomeye, ari ho ku musabara igihe Yezu anyuze ku mwigishwa we yakundaga, ari we Yohani. Ashushanya jye nawe mu rugendo rwacu rugana ijuru, aho Yezu yateruye akabwira Nyina ati: “Mubyeyi, dore umwana wawe”, kandi agahindukirira na Yohani akamubwira ati: “Dore Nyoko” (Yh 19,26-27). Nuko natwe tujyane Mariya, Mama wa Yezu iwacu, maze azajye atwigisha kunyura Imana mu byo tuvuga no mu byo dukora. Amina.
Padiri Anselimi Musafiri.


text:
Isomo rya 1: Ibyakozwe n’Intumwa 18,9-18
Bari i Korinti, ijoro rimwe Nyagasani abonekera Pawulo aramubwira ati «Witinya, ahubwo komeza uvuge ntuceceke ! Ndi kumwe nawe kandi nta n’umwe uzahangara kukugirira nabi, kuko abantu benshi muri uyu mugi ari abanjye.» Pawulo amarana na bo umwaka urnwe n’amezi atandatu, abigisha ijambo ry’Imana. Mu gihe Galiyo yatwaraga Akaya, Abayahudi bahuza umugambi wo gufata Pawulo bamujyana mu rukiko, bamurega bagira bati « Uyu muntu yoshya abantu gusenga Imana ku buryo bunyuranyije n’Amategeko. » Pawulo ngo ajye kugira icyo avuga, Galiyo abwira Abayahudi ati « Bayahudi, iyo bujya kuba ubugome cyangwa ubugizi bwa nabi murega uyu muntu najyaga kubumva ; ariko ubwo ari impaka zerekeye ku nyigisho, ku mazina no ku mategeko yanyu bwite, nimubyirangirize ubwanyu. Jye sinshaka kuba umucamanza w’ibyo !» Nuko abirukana mu rukiko. Ubwo basumira Sositeni, umutware w’isengero, bamukubitira imbere y’urukiko ; ariko Galiyo ntiyabyitaho na busa. Pawulo yongera kumara igihe kirekire i Korinti, hanyuma asezera ku bavandimwe, afata ubwato ajya muri Siriya ari kumwe na Purisila na Akwila. Ageze i Kenkireya ariyogoshesha kubera umuhigo yari yarahize.
Zaburi ya 46 (47), 2-3, 4-5, 6-7
R/Imana ni yo mwami w’isi yose.
Miryango mwese nimukome yombi,
musingize Imana mu rwamu rw’ibyishimo,
kuko Uhoraho, Umusumbabyose, ari Ruterabwoba,
akaba Umwami w’igihangange ku isi yose.
Atuyoborera imiryango, tukayihaka,
amahanga akayashyira munsi y’ibirenge byacu.
Adutoranyiriza umugabane udukwiye,
ukaba ishema rya Yakobo, inkoramutima ye.
Imana izamutse bayiha impundu,
Uhoraho azamutse avugirwa n’impanda.
Nimucurangire Uhoraho, nimucurange !
Nimucurangire Umwami wacu, nimucurange !
Ivanjili ya Yohani 16,20-23a
Muri icyo gihe, Yezu agiye kuva kuri iyi si ngo asange Se, abwira abigishwa be ati «Ndababwira ukuri koko: mwe muzarira ndetse muganye, ariko isi yo izishima. Mwe muzagira ishavu, ariko ishavu ryanyu rizabaviramo ibyishimo. Umugore iyo agiye kubyara arababara, kuko igihe cye kiba kigeze, ariko yamara kubyara umwana ntabe akibuka bwa bubabare, kubera ibyishimo by’uko havutse umuntu ku isi. Namwe ubu koko mufite ishavu, ariko nzongera mbabone maze imitima yanyu inezerwe ; kandi ibyishimo byanyu he kugira ubibavutsa. Uwo munsi kandi ntimuzongera kugira icyo mumbaza. »


text:
Inyigisho yo ku wa Mbere, tariki ya 22 Ukuboza, Adiventi 2014
Iminsi itatu mbere ya Noheli
Nk’uko tumenyereye muri Liturjiya iminsi umunani ibanziriza n’ikurikira Noheri ifite umwihariko wayo mu isengesho rya Kiliziya no mu kuzirikana ijambo ry’Imana. Muri iyi minsi turimo uwakurikiye neza yumva ko turi kuzirikana cyane intangiriro y’Ivanjili ya Luka, aho uyu mwanditsi adutekerereza ibijyanye n’ivuka rya Yezu n’irya Yohani Batista; bikajyana n’isomo rya mbere ryo mu isezerano rya Kera ridutekerereza buri munsi umwe mu babyeyi ba kera Imana yagiriye ibitangaza ikabaha urubyaro bari bararubuze.
Ni amasomo agaragaza uburyo Imana ibana n’umuryango wayo. Ni amasomo atwereka ko mu nzira igana ijuru turimo hari intungane nyinshi zatubanjirije, kandi ko natwe dushobora kuba zo tubikesha ubuntu bw’Imana. Ni amaso adutekerereza amateka y’abantu buzuye ibyishimo kubera ibitangaza Nyagasani yabakoreye. Ni amasomo yuzuye inyigisho zikomeye Nyagasani aduha aciye ku baciye bugufi kandi mu buryo bwuzuye ubwiyoroshye bw’Imana. Reka tuzirikane zimwe muri izo nyigisho:
- Kugira ngo Imana ikize abantu ikoresha abandi: uzirikana ijambo ry’Imana atangazwa n’uburyo hafi ya buri gihe uko Nyagasani yagiye ashaka kwinjira mu mateka y’abantu ngo abakize yagiye anyura ku bantu. Buri gihe Nyagasani yagiye ahitamo bamwe mu bamwubaha akabifashisha ngo asure umuryango we kandi awukize. Ubwo buryo si ubwa kera gusa, na n’ubu ni bwo Nyagasani akoresha ngo akize abavandimwe. Buri wese mu babatijwe agomba guhora yiteguye kuba igikoresho cya Nyagasani ku buryo bujyanye n’ingabire y’Imana.
- Iyi ngingo ya mbere ijyanye n’indi bisa kandi tugomba kwigiraho gusenga no kugira imyumvire mishya: ibitangaza Nyagasani akorera abantu bihariye biba bigamije gukiza umuryango we. Benshi muri twe isengesho ryacu rugarukira kuri twe ubwacu. Ntitwibuka ko ibitangaza Nyagasani atugirira atari twe twenyine abigirira. Ni ibitangaza Nyagasani agirira umuryango we. Ku rundi ruhande ibitangaza Nyagasani agirira abavandimwe bigomba kuba impamvu yo gushima Imana buri wese ku giti cye: ibyiza Nyagasani agirira naka ni jye, ni twe abigirira. Tugomba kwiga kutireba twenyine.
- Muri iyi minsi amasomo matagatifu atubwira ababyeyi benshi bishimira kubyara. Urubyaro ni umugisha. Mu ivuka ry’umwana Imana iba itanze ingabire ku nyoko muntu yose. Ni ibyishimo by’ababyeyi, ni n’ibyishimo by’umuryango wose, ni agakiza Imana izaniye muntu.
- Mu bo Nyagasani yakoreye ibitangaza, Bikira Mariya arahebuje. Ni byo koko twese tugomba kumwita umuhire iteka. Ku bandi babyeyi twumvise muri iyi minsi bose ijambo ry’Imana rigaragaza ukuntu ivuka ry’umwana ryagiye riba igisubizo ku gutakamba kwa Israheli cyangwa kw’ababyeyi ku giti cyabo. Kuri Bikira Mariya umuryango w’Imana wagirango wari unaniwe cyanwa wari ubangamiwe n’ubundi bucakara butari ubw’icyaha, maze Imana ifata iyambere iza kuvunyisha ku mwana w’umukobwa utazwi mu muryango wa Dawudi. Nawe ubwe ntabyumva, ariko arabyemera rwose, kandi agasabagizwa n’ibyishimo we bwite no kubera umuryango w’Imana wose.
- Mu muryango w’Imana buri gihe hagaragara abantu bafite inyota y’Imana kurusha abandi. Ni abakene b’Imana. Ni abategereje ko Nyagasani atabara, ariko bategereje imbaraga ze ku buryo butamenyerewe, bwiyoroheje ku buryo abuzuye ubwirasi Nyagasani atambuka ntibamubone, ahubwo akenshi bakamurwanya. Ubu buryo bucisha make umuryango w’Imana wagiye ubwiga buhoro buhoro kugeza ubwo bamwe muri wo babutoye bakabumenyera bigatuma bashobora kubona no kwishimira umwana w’Imana. Muri iki gihe turimo tugomba kwibaza uko abakene ba Nyagasani bameze kandi tugasaba ingabire yo kubabamo. N’ubwo Kiliziya yacu hari aho itotezwa muri iki gihe, ariko ntibibuza benshi kuyibona nk’inyamaboko, amaboko ashingiye cyane ku bukungu bw’ibintu, ku bwenge bwa muntu, mu kuvuga rikijyana, mu mateka maremare aruta ay’abandi banyabubasha bariho ku isi, n’ibindi bigaragarira amaso y’abasesenguzi. Israheli yose yari itegereje agakiza, ariko ntibari bagategereje ku buryo bumwe. Yemwe n’abasengaga ntibari bagategereje kimwe. Abasaserdoti n’abafarizayi ntibabyumvaga kimwe. Iyo witegereje usanga no muri rubanda rugufi harimo abakene bari babangamiwe n’ibanyabubasha b’isi ku buryo umuntu atabita abakene ba Nyagasani. Muri iki gihe, mu nzego zose z’abantu, mu bakize n’abakennye, mu bize no mu batize, mu bihayimana, mu basaserdoti no mu balayiki, mu bayobozi ba Kiliziya, mu bayobozi ba politiki, mu bato n’abakuru, … muri abo bose hakenewe abakene ba Nyagasani kuko ari bo Imana inyuraho ngo akize isi ibiyibangamiye. Ibibangamiye isi tubyumve neza: si ikibazo cy’ubukungu, si intambara hirya no hino, si akarengane n’ivangura rutandukanye n’akandi kababaro: byo byose ni ibimenyetso by’uburwayi bwa roho bukomoka ku cyaha, aho muntu ananirwa guha agaciro ikigakwiye nyabyo, bityo akabura ibyishimo kandi akarangwa no kutanyurwa, agahora ashakisha mu nzira zidashobotse.
Dukomeze twitegure, dutabaze Nyagasani tuti : Ngwino Nyagasani Yezu, ngwino udukize, bityo tubashe kwishimana na Bikira Mariya ugira uti: « Umutima wanjye Urasingiza Nyagasani. »
Padiri Jean Colbert NZEYIMANA


text:
Menya umuhanzi Kayitare Gaetan waririmbye ‘Gakoni k’abakobwa’ mbere ya Mavenge
Umuhanzi Kayitare Gaetan ni we waririmbye indirimbo nyinshi zirimo ‘Gakoni k’abakobwa, Simbi n’zindi zageze aho zikajya mu biganza bya Mavenge Sudi, ndetse benshi bamenya cyane izo ndirimbo nk’iza Mavenge.
Nk’uko bitangazwa n’umwe wo mu muryango we, Shumbusho Michel, Kayitare yavukiye mu yahoze ari Komini Kigoma ubu ni mu Murenge wa Ruhango mu Kagari ka Rwoga mu 1957 atabaruka mu 1994 azize Jenoside yakorewe.
Kayitare Gaetan yavutse mu bavandimwe batandatu, inganzo ye yayikuye kuri mukuru we witwa Kimenyi, yize amashuri abanza gusa kuko ataje gukomeza amashuri yisumbuye ahubwo yagiye mu myuga akaba yarakoraga umwuga w’ubudozi, indirimbo ze zikaba zitarigeze zitambuka kuri radiyo.
Shumbusho avuga ko Kayitare Gaetan yigiye kudoda mu kigo cyafashaga abafite ubumuga cya Gatagara, akaba ngo yari umusore w’urubavu ruto wirabura gake, wari uzi kwambara neza ugira isuku.
Shumbusho avuga ko kugira ngo ibihangano bye bigere ku bantu yifashishaga radiyo kasete za kera ari na zo yafatiragaho amajwi, noneho indirimbo akazibika kuri izo kasete ari nazo yagendaga ahereza abantu bazimusabye cyangwa b’inshuti ze.
Agira ati “Byasabaga gushaka umuntu umukandira ku ri kasete noneho agatangira gucuranga indirimbo yose yarangira bagahagarika agatangira iyindi bityo bityo, ariko ubu twarazishatse tuzishyira mu buryo bugezweho ni yo mpamvu zumvikana neza nta makaraza arimo ariko ni uko yakoraga izo ndirimbo ze”.
Yitabye Imana atarashinga urugo, ariko yari afite abana batanu barimo abahungu batatu n’abakobwa babiri kandi ubu baracyariho, ariko ntabwo bakora ubuhanzi bwo kuririmba.
Kayitare Gaetan yaje gufungwa igihe cy’ibyitso ubwo urugamba rwo kubohora Igihugu rwatangizwaga n’ingabo zari iza RPF Inkotanyi, ari na bwo yaje guhurira na Mavenge Sudi aza no kuwmigisha gucuranga gitari, ari na bwo bakundanye baba inshuti kugeza amuhaye ku bihano bye.
Shumbusho avuga ko Mavenge Sudi yakomeje gukunda ibihangano bya Kayitare maze arabisohora ariko atabanje gusaba uburenganizra cyangwa ngo amenyekanishe ko ibyo bihangano atari ibye, ibyo bikaba binyuranyije n’amabwiriza yo kwigana ibihango by’undi.
Shumbusho asaba ko abakunzi ba muzika Nyarwanda baba bafite amakasete ariho izo ndirimbo za Kayitare ko bazegeranya bakazikora mu buryo bugezweho kugira ngo zibe zafasha abantu mu kwidagadura kandi ikivuyemo gitunge abana yasize.
Agira ati “Ndasaba buri wese waba yarakundanye na Kayitare Gaetan n’abo yahaye ku ndirimbo ze kuzigeza ku muryango we kugira ngo zikorwe neza, zibe zavamo icyatunga abana be batanu yasize”.
Nyuma y’uko Shumbusho amaze kugaragaza ko ibihangano bya Kayitare byaje gutwarwa na Mavenge Sudi, uyu nawe yaganiriye na KT Radio maze yemera ko ibyo bihangano ari ibya Kayitare Gaetan koko.
Ibitekerezo ( 1 )
Nonese beniwe. umuntu ashaka izondirimbo za Kayitare gaetan yazibonagute kohano nyagatare tuzikunda cyaneee kondikuzibura nkababara